Anketa: 55 odsto Srba želi u EU\nTrend rasta u Srbiji povodom priključenja EU\nRedovno istraživanje javnog mnenja o EU i evropskim integracijama, koje je ove godine sprovedeno u prvoj polovini februara na 1.239 ispitanika pokazalo da 39 odsto građana uopšte ili uglavnom ne podržava ulazak u Uniju...\nAgencija TNS Medijum Galup sprovela je istraživanje o odnosu građana Srbije prema EU i evropskim integracijama, koje je pokazalo blagi trend porasta podrške članstvu u Uniji. Razlozi podrške su uglavnom ekonomski.\nViše od polovine – tačnije 55 odsto građana Srbije podržava članstvo Srbije u EU, dok 39 procenata uopšte ili uglavnom ne podržava ulazak u Uniju, pokazalo je redovno istraživanje javnog mnenja o EU i evropskim integracijama, koje je ove godine sprovedeno u prvoj polovini februara na 1.239 ispitanika.\nKako je na današnjem predstavljanju rezultata istraživanja rekao šef Delegacije EU u Srbiji Majkl Devenport blagi uzlazni trend podrške članstvu Srbije u EU je rezultat otpočinjanja pristupnih pregovora 21. januara. Devenport je istakao i da će EU nastaviti da sarađuje sa srpskom vladom, kako bi građani dobili što više informacija o EU i kako bi odluku o pristupanju Srbije Uniji mogli da donesu na osnovu činjenica:\n"Pozitvno je takođe to što velika većina građana, u ovom slučaju 56 odsto, po istraživanju, podržava dijalog Beograda i Prištine. Mislim da to nam pokazuje takođe da većina građana razume da ovaj dijalog rešava konkretna pitanja i donosi korist građanima na Kosovu".\nKako je istakla izvršna direktorka TNS Medijum Galupa Slađana Brakus, čak 56 odsto ispitanika smatra da će Srbija u pregovorima o članstvu biti podređena i smatraju da je EU ne tretira pošteno, već lošije nego druge zemlje u regionu. Kao najvažniji uslov za pristupanje EU 44 odsto građana navodi priznavanje nezavisnosti Kosova, a zatim reforme i borbu protiv korupcije i kriminala.\n"Kada se radi o podršci članstvu, dakle konkretnije pitanje, koliko građana podržava članstvo Srbije u EU, dobijamo procenat od 55 posto građana koji u potpunosti ili uglavnom podržavaju članstvo Srbije u EU. Njihovi razlozi su prvenstveno bolje šanse za zaposlenje, bolji standard, bolja budućnost i prosperitet, dakle ekonomske prirode".\nOdgovarajući na pitanje o održavanju Parade ponosa, šef Delegacije EU u Srbiji Majkl Devenport je ocenio da je najvažnije stvoriti okvir za održavanje tog događaja koji je prošle godine otkazan. On je rekao da je imenovanje oficira za vezu MUP-a Srbije sa LGBT zajednicom u Upravi pozitivan korak.\nA govoreći o najavljenoj parlamentarnoj rezoluciji o Kosovu, Devenport je istakao da će EU sačekati da dobije više detalja o novoj rezoluciji pre nego što iznese svoj stav.\nRusija i Nemačka zadovoljne stavom Srbije\nSlovačka uručila Srbiji "ključ kapije EU"


Brajan Feri 28. aprila u Beogradskoj areni – Nadlanu.com\nBrajan Feri 28. aprila u Beogradskoj areni\nBritanski pevač Brajan Feri nastupiće 28. aprila u Beogradskoj areni, u okviru turneje kojom promoviše svoj novi album "Olimpia" (Olympia).Brajan Feri je u svojoj dugogodišnjoj karijeri objavio 13 solo albuma, …\nBEOGRAD, 11. marta 2011. (Beta) – Britanski pevač Brajan Feri nastupiće 28. aprila u Beogradskoj areni, u okviru turneje kojom promoviše svoj novi album “Olimpia” (Olympia).\nBrajan Feri je u svojoj dugogodišnjoj karijeri objavio 13 solo albuma, od kojih su mnogi dostigli platinaste tiraže, saopšteno je iz Beogradske arene.\nOd prvih snimaka sa grupom Roksi mjuzik 1970. godine, Brajan Feri se istakao kao jedinstvena ikona. Njegovu muziku odlikuje originalna vokalna boja, kao i kretanje po sceni i izvodjenje koje je uvek ultra moderno i prefinjeno.\nPočeo je da se bavi muzikom tokom svojih akademskih dana. Studirajući primenjenu umetnost na Kraljevskom koledžu umetnosti u Londonu, počeo je da komponuje pesme koje su se ubrzo našle na prvom albumu grupe Roksi mjuzik, čije je članove sam okupio.\nBrajan Feri je do sada dva puta nastupao u Beogradu, 2006. i 2007. godine u Sava centru.


Glavni odbor isključio osam članova SDP-a – Visoko.ba\n(Patria) – Glavni odbor SDP-a isključio je više članova te patrije zbog učešća u formiranju novog političkog pokreta u Bosni i Hercegovini, javlja agencija Patria.\nU Sarajevu je osnovan Pokret socijalne pravde i demokratije (SPD), među čijim osnivačima su i neki istaknuti članovi SDP-a.\nIz SPD-a su poručili da Pokret nije novi politički subjekt u BiH već platforma za ujedinjenje ljevice u Bosni i Hercegovine. Iz SDP-a pak smatraju da je nedopustivo da bilo ko iz te partije učestvuje u kreiranju jednog takvog subjekta, dok je Nikšić rekao da se članovi SDP-a prilikom ulaska u inicijativni odbor tog pokreta nisu konsultovali sa ostalim članovima partije.\nNa konstataciju novinara pred početak sjednice Glavnog odbora da se ipak radi o istaknutim članovima SDP-a kojima sada prijeti isključenje, Nikšić je rekao da takve situacije štete svakoj političkoj partiji pa i SDP-u.\n← Velike politike malih političara\nFoto: Radionica “Bosančica” povodom Međunarodnog dana i Evropske noći muzeja →


Šesnaestogodišnjem Špancu sud dozvolio da promeni pol\nNeimenovani 16-godišnjak iz Barselone dobio je odobrenje suda da promeni pol, čime je postao najmlađa osoba koja se podvrgla takvoj operaciji u toj zemlji, piše Gardijan.\nGodinu dana pre operacije mladić je počeo sa uzimanjem hormona, dok je prethodne tri godine posećivao psihijatre i lekare sa kojima se savetovao o operaciji.\nPrema njegovim rečima, od najranijeg detinjstva je imao osećaj da se rodio u pogrešnom telu, zbog čega je u nekoliko navrata pokušao samoubistvo.\nOperacija je izršena u decembru, iako su vesti o njoj objavljene tek u ponedeljak. Hirurg koji je izvršio zahvat izjavio je medijima da se pacijent oseća dobro i da je srećan, - prenosi Gardijan.\nGALICIJA POVUKLA NOGU Ova regija u Španiji prva izlazi iz restriktivnih mera


Česi predstavili modele finansiranja za TE2: Neće da kažu ko su novi kreditori - Vijesti.me\n"U NAREDNOM PERIODU ĆE SE PREDSTAVITI FINANSIJSKI PLAN"\nČesi predstavili modele finansiranja za TE2: Neće da kažu ko su novi kreditori\nPrethodno je Češka eksportna banka odustala od kreditiranja, a Škoda Praha treba da obezbijedi 85 odsto planirane investicije Edit\nTE Pljevlja (Foto: Goran Malidžan)\nMilorad Milošević 23. decembar 2016, 19:55 ažurirano 7. februar 2019, 15:12\nŠkoda Praha je prije nekoliko dana radnom timu Elektroprivrede Crne Gore (EPCG) prezentovala alternativne modele finansiranja drugog bloka Termoelektrane Pljevlja, saopšteno je „Vijestima“ iz EPCG.\n“U narednom periodu će se sa finansijskim institucijama i partnerima predstaviti finansijski plan i dinamiku obaveza nakon čega će EPCG zauzeti konačan stav”, rekli su iz EPCG.\nIz EPCG, koja će garantovati za vraćanje kredita neophodnog za gradnju drugog bloka TE, ne žele da otkrivaju imena alternativnih kreditora za ovu investiciju sve dok se ne predstave alternativni finansijski planovi.\nPrethodno je Češka eksportna banka odustala od kreditiranja ovog projekta, a obaveza Škode Praha je da obezbijedi finansijera za projekat vrijedan oko 338 miliona eura, a koji će sigurno premašiti prvobitne projekcije troškova izgradnje. Škoda Praha treba da obezbijedi 85 odsto planirane investicije.\nBivši ministar ekonomije Vladimir Kavarić očekivao je još krajem oktobra, da će češka kompanija Škoda Praha vrlo brzo obavijestiti Vladu o obezbjeđivanju alternativnih izvora finansiranja izgradnje drugog bloka Termoelektrane Pljevlja.\nČeška eksportna banka je ranije informisala predstavnike Elektroprivrede i Škoda Prahe da ima probleme u pronalaženju finansijskih sredstava za gradnju drugog bloka TE u Pljevljima.\nKao glavni problem oni su naveli nemogućnost dobijanja državne garancije, jer je Vlada prethodno odbila njihov zahtjev da država bude garant u izmirenju kredita kojim bi se finansirala gradnja drugog bloka.\nCEB je insistirala na dobijanju državne i garancije EPCG i tokom ranijih pregovora između crnogorske energetske kompanije i Škoda Prahe o finansijskoj konstrukciji za gradnju drugog bloka TE. Međutim, Vlada nije pristala na davanje garancije, jer to nije bio uslov propisan javnim pozivom iz 2013. godine.\nIz EPCG su ranije kazali da su spremni da oko 30 odsto projekta finansira iz svojih izvora.\nPregovori o izlasku Italijana iz EPCG?\nPredstavnici italijanske kompanije A2A boravili su u utorak u Podgorici i razgovarali sa predstavnicima Vlade o ugovoru o upravljanju Elektroprivredom koji ističe 31. decembra.\nIz Vlade nijesu precizno odgovorili na pitanja “Vijesti” šta je Vladin tim koji je predvodio novi potpredsjednik Milutin Simović dogovorio sa A2A i da li će Italijani aktivirati “put” opciju i izaći iz EPCG. Ugovorom je ostavljena mogućnost da A2A za 250 miliona proda svoj udio Vladi (put opcija). Zauzvrat, italijanska firma neće blokirati planove Podgorice za izgradnju nove TE.\n„Bio je to radni sastanak na kojem se razgovaralo o sadašnoj i budućoj saradnji“, rekli su iz Vladinog Biroa za odnose s javnošću.\nNovi akcionarski ugovor sa A2A je potpisan krajem avgusta ove godine, nakon što je prethodno usvojen u Skupštini glasovima vladajuće koalicije.\nNjim je omogućeno italijanskom partneru da proda udio u energetskoj kompaniji mimo saglasnosti države trećem licu.\nNOVAC POTROŠILI NA PENZIJE, SLUŽBENA PUTOVANJA...


Nova odluka suda: nema osnova da Cvetan Vasilev bude izručen Bugarskoj - KRIK\nObjavio/la KRIK.rs 27/05/2022\nBugarski tajkun Cvetan Vasilev se već osam godina krije u Srbiji, a ostaće tako i ubuduće pošto je Apelacioni sud u Beogradu odlučio da nema osnova da bude izručen Bugarskoj. Ova država od 2014. godine traži da Vasilev bude izručen jer se protiv njega tamo vodi postupak za korupciju.\nVasilev je prošle godine dobio azil u Srbiji pošto je dokazao da postoji sumnja da bi u slučaju izručenja Bugarskoj bio izložen mučenju, nečovečnom i ponižavajućem postupanju.\nZbog sumnje da se protiv njega u Bugarskoj vodi politički progon, Viši sud u Beogradu je prošlog meseca odlučio da nema osnova da on bude izručen. Ovo rešenje sada je potvrdio Apelacioni sud.\nPostupak o izručenju Vasileva vodi se od 2014. godine, kada se predao srpskoj policiji pošto je Bugarska za njim raspisala međunarodnu poternicu zbog sumnje da je kao većinski akcionar Korporativne komercijalne banke (CCB) umešan u proneveru novca. Kasnije je sa još 17 osoba optužen za proneveru 1,3 milijarde evra što je ugrozilo stabilnost bugarskog bankarskog sistema i finansijske sigurnosti države, kako tvrdi tamošnje tužilaštvo.\nBeogradski sudovi u više navrata donosili su odluke o njegovom izručenju Bugarskoj, ali nijedna od njih nije bila konačna.\nZbog toga što godinama nema konačnog odgovora na zahtev o izručenju Vasileva, BugarskI tužilac se početkom 2020. godine požalio evropskim institucijama – Generalnom sekretarijatu Saveta Evrope i Evropskom komitetu za probleme kriminala.\nU dopisu ovim institucijama kritikovao je odnos Srbije prema ovom slučaju, a od predsednika Evropskog parlamenta i Evropske komisije zatražio je da procene spremnost Srbije da, kao kandidat za članstvo u Evropskoj uniji, primenjuje načela vladavine zakona.\nVasilev se sve vreme nalazi u Srbiji, u kojoj ima poslove i, kako deluje, ostvario moćna prijateljstva.\nOn je još 2012. privatizovao „Srpsku fabriku stakla“ iz Paraćina. Iako je bio najavljivan kao veliki investitor i spas za ovu fabriku, ona je završila u stečaju.\nDok je fabrika stakla upadala u dugove iz kojih se, kako se ispostavilo, neće izvući, Vasilev 2014. godine donirao novac Fondaciji Dragice Nikolić, supruge tadašnjeg predsednika Tomislava Nikolića. Nikolić je tada rekao da je Vasilev donaciju uplatio pre raspisivanja poternice za njim i dodao da nije imao lične kontakte sa ovim bugarskim biznismenom.\nVasilev tvrdi da je postupak u Bugarskoj politički i da nije kriminalac.


Platforma „Čuvam te“ za borbu protiv vršnjačkog nasilja – Studio B\nPlatforma „Čuvam te“ za borbu protiv vršnjačkog nasilja Tanjug\nObjavljeno: 07.03.2021. 19:24 Izmenjeno: 07.03.2021. 19:24\nPlatforma „Čuvam te“, prva nacionalna platforma za prevenciju i zaštitu od vršnjačkog nasilja u Srbiji, puštena je u rad, objavila je premijerka Ana Brnabić\nPremijerka je navela da je platforma namenjena deci, učenicima, roditeljima i prosvetnim radnicima, ali da će je koristiti i ljudi iz državne uprave i lokalnih samouprava kako bi se zajedno borili protiv tog problema.\n„Pored vršnjačkog nasilja, koje je u fokusu ove platforme, ona je i alat koji će nam pomoći u borbi protiv nasilja prema nastavnicima i svim zaposlenima u školama širom Srbije““, navela je Brnabić na Instagramu.\n„Posebnu pažnju usmeravamo ka adekvatnoj komunikaciji sa decom, njihovim porodicama, građanima, pravovremenom informisanju i obezbedivanju sigurnog mesta za sva pitanja koja se tiču ove vrste nasilja“, rekla je Brnabić.\nDodala je da je platforma „Čuvam te“ jedan od rezultata zajedničkog rada Vlade Srbije, sindikalnih organizacija koje predstavljaju prosvetne radnike i organizacija civilnog društva.\n„Nadamo se da će ova paltforma omogućiti centralizaciju ovog složenog problema, sistemski pristup prevenciji, integraciju ključnih aktera (deca, nastavnici, roditelji) i to kroz kvalitetni edukativni onlajn kanal“, rekla je Brnabić.\nPojasnila je da na platformi „Čuvem te“ roditelji, učenici i nastavnici mogu na jednom mestu naći sve informacije koje se tiču vrste nasilja i postupanja u razlicitim situacijama, a objedinjuju sve nadležne resore – Ministarstvo za rad, zapošljavanje, boračka i socijalna pitanja, Ministarstvo prosvete, nauke i tehnološkog razvoja, Ministarstvo unutrašnjih poslova, Ministarstvo trgovine, turizma i telekomunikacija, Ministarstvo za brigu o porodici i demografiju i Ministarstvo zdravlja.\nDodala je da su svi oni aktivno uključeni u realizaciju sadržaja platforme „Čuvam te“ i istakla da je posebno važan segment koji se odnosi na onlajn obuke za učenike, roditelje i nastavnike.\n„Ministarstvo prosvete, nauke i tehnološkog razvoja je pažljivo kreiralo različite obuke za sve tri grupe i pozivam sve vas da ih isprobate. Za sada ih je kreirano pet, a nastavićemo da ih razvijamo i dalje u skladu sa rezultatima i iskustvima građana“, rekla je Brnabić.\n„Želim da vam se zahvalim na poseti ovoj platformi i pozovem vas da koristite sve sadržaje koje ona pruža, bez obzira na to da li ste učenik, nastavnik ili roditelj. Ovo je platforma za sve nas. Svi zajedno treba da učestvujemo u njenom daljem razvoju kako bi je stalno unapređivali“, rekla je Brnabić.\nDodala je da je platforma „Čuvam te“ vlasništvo sve dece, svih prosvetnih radnika i građana Srbije i da je njena svrha da obezbedi sigurnije okruženje, bezbrižnije školske dane i pomogne u zdravijem i lepšem odrastanju sve dece Srbije.\n„Od srca se nadam da će tako i biti“, zaključila je premijerka Srbije.


DUŠAN JANJIĆ: Pregovori moraće da pričekaju! – Balkanekspresrb.rs\nDUŠAN JANJIĆ: Pregovori moraće da pričekaju!\n07/10/2019 Off By BERB\nDirektor Foruma za etničke odnose Dušan Janjić smatra da će se pobeda opozicionih stranaka na izborima na Kosovu odraziti i na dinamiku pregovora Beograda i Prištine i ocenjuje da tek treba videti kako će Beograd reagovati na potpuno novu situaciju.\nJanjić je dodao da predstoji mesec ili dva za konstituisanje nove kosovske vlade i da treba sačekati konačne rezultate glasanja i videti da li će Samoopredeljenje i Demokratski savez Kosova (DSK) morati da traže koalicione partnere.\nOn ne isključuje mogućnost da Beograd organizuje prevremene parlamentarne izbore kako bi se izbeglo da na proleće vladajući blok paralelno nastavlja pregovore sa Kosovom i vidi predizbornu kampanju.\nPrema njegovim rečima, pripreme za nastavak dijaloga će trajati dok se ne konstituiše nova Evropska komisija, a nije realno očekivati da dijalog počne pre druge polovine januara iduće godine.\n“U ovom trenutku malo znamo i o poziciji važnog aktera – američkog predsednika Donalda Trampa, naročito imajući u vidu predsedničke izbore koji se održavaju iduće godine. Ne znamo da li njegova agenda dozvoljava prostor da se čeka mart ili juni”, rekao je on.\n“Prognoza Metjua Palmera, izaslanika američkog državnog sekretara, da će se sve dogoditi između kosovskih i srpskih izbora sada pada u vodu”, ocenio je Janjić.♦\nMEDITENT OD 10 DO 12 OKTOBRA: Zdravlje pa se ostalo\nKOSOVO – REAGOVANJE SAD: Značajna promena


Projekat Lokalni poziv ka EU: Podrška za mobilizaciju zajednice - Kragujevac online - Sve o gradu na jednom mestu\nTrenutno se nalazite na strani: Vesti Info Srbija Projekat Lokalni poziv ka EU: Podrška za mobilizaciju zajednice\nsreda, 04 novembar 2020 08:49\tKragujevac Online\nPartneri će podržati do 38 inicijativa u iznosu od 400 do 5.000 evra koje su usmerene na konkretne potrebe građana u svojim zajednicama u oblastima vladavine prava i kulturne raznolikosti. Kroz oblast vladavine prava podržavamo lokalne akcije koje su usmerene na promovisanje vladavine zakona i razvijanje demokratije. Kroz konkurs podržavamo i lokalne akcije koje su usmerene na polje kulturne raznolikosti sa fokusom na jačanje svesti o delu istog društva u celini, stvaranju trajnih oblika političke i društvene integracije. Duboko verujući da lokalne zajednice imaju dovoljno resursa i potencijala da postanu bolja mesta za život, mi obezbeđujemo sredstva i pomoć da ljudi prepoznaju lokalne resurse i potencijale, kao i da rade na unapređenju kvaliteta života ljudi u zajednicama.\nVerujemo da promena dolazi odozdo prema gore i da nosioci promena nisu pojedinci već udruženi građani i građanke koji deluju kao neformalne i formalne lokalne inicijative.\nNaša podrška lokalnim inicijativama usmerena je na razvoj i odbranu četiri tipa resursa u zajednici:\n ljude (uključujući informacije i znanje),\n infrastrukturu (stare zgrade i slično),\n prirodne resurse (reka, planina, šuma, voda, vazduh...)\n kulturnu baštinu i nasleđe (materijalna i nematerijalna kulturna baština).\nNaša filozofija promene je oslonjena na potrebe građana i građanki, a ne isključivo na njihova prava, zato želimo da stignemo do autentičnih lokalnih inicijativa iz različitih lokalnih zajednica u svim regionima Srbije. Više informacija o uslovima, realizaciji i kriterijumima konkursa možete pronaći na ovom linku.


6. maj 2016. Potpredsednik Narodne skupštine i predsednik Odbora za finansije, republički budžet i kontrolu trošenja javnih sredstava u razgovoru sa predstavnicima Vestminsterske fondacije za demokratiju\nPetak, 6. maj 2016.\nPotpredsednik Narodne skupštine i predsednik Odbora za finansije, republički budžet i kontrolu trošenja javnih sredstava razgovarao sa predstavnicima Vestminsterske fondacije za demokratiju\nPotpredsednik Narodne skupštine i predsednik Odbora za finansije, republički budžet i kontrolu trošenja javnih sredstava, Veroljub Arsić, sastao se sa predstavnicima Vestminsterske fondacije za demokratiju.\nTema sastanka bila je razmatranje izveštaja o radu Kancelarije za budžet.\nPotpredsednik Narodne skupštine i predsednik Odbora za finansije, republički budžet i kontrolu trošenja javnih sredstava Veroljub Arsić naveo je da je pre nešto više od pola godine otvorena Kancelarija za budžet, koja je, kako je dodao, od velike pomoći i narodnim poslanicima i Odboru za finansije, republički budžet i kontrolu trošenja javnih sredstava. Potpredsednik Arsić posebno je ukazao na značaj Kancelarije za budžet obzirom da Srbija prelazi na programsko budžetiranje i za Narodnu skupštinu je od velikog značaja da čuje što više iskustava u toj oblasti. „Započeli smo projekat primene Portala za nadzor nad javnim finansijama i u saradnji sa Kancelarijom za budžet očekujem dobru analitiku, a siguran sam da ona iskustva koja bude imala Narodna skupština možemo da razmenjujemo sa parlamentima u regionu“, naveo je Arsić.\nTokom sastanka, predstavnici Vestminsterske fondacije za demokratiju interesovali su se za izazove sa kojima se Kancelarija za budžet susreće u svom radu, benefite rada Kancelarije, iskustva u regionu, kao i da li bi završetak projekta ugrozio održivost rada Kancelarije. Dodatno su se interesovali i da li je potrebno unaprediti materijale koje Kancelarija izrađuje za narodne poslanika, kao i da li je potrebno napraviti neke izmene u radu u cilju kontrole trošenja javnih sredstava.\nKancelarija za budžet otvorena je na osnovu Memoranduma o razumevanju potpisanog između Narodne skupštine i Vestminsterske fondacije za demokratiju, a u okviru realizacije Programa „Jačanje kapaciteta Narodne skupštine za unapređenje efikasnog parlamentarnog nadzora nad trošenjem budžetskih sredstava“.\nČetvrtak, 4. mart 2021.\nŠesta sednica Odbora za ljudska i manjinska prava i ravnopravnost polova\nVirtuelno učešće narodnih poslanika prof. dr Žarka Obradovića i Tomislava Jankovića na Interparlamentarnoj konferenciji o Zajedničkoj spoljnoj i bezbednosnoj politici i Zajedničkoj bezbednosnoj i odbrambenoj politici\nTreća sednica Odbora za zaštitu životne sredine


FALĆINELI: Nastavljamo u sjajnom ritmu, hvala navijačima koji nam pružaju podršku i kada ne mogu na stadion! | Novosti.RS\nDijego nije krio zadovoljstvo povodom novog pogotka, kao i da svi imaju punu razloga za ponos zbog odličnih rezultata crveno-belih u sva tri takmičenja.\n"Naravno, drago mi je zbog gola, ali pre svega zbog toga što smo i poslednji meč na Marakani uspeli da rešimo u našu korist. Sjajni smo bili ove jeseni na našem stadionu, primili smo svega nekoliko golova, a dali smo ih mnogo. Imponuje mi što imam golove na svom kontu i što je cela ekipa u dobroj formi. Ostalo nam je da odradimo još dva meča i da idemo na više nego zasluženi odmor", istakao je Falćineli.\nNaš fudbaler ne krije da je ekipa odradila sjajan posao u prethodnom periodu.\n"Imamo puno razloga za zadovoljstvo. Ostvarili smo veliki rezultat i treba da budu svi ponosni na nas. Sumiraćemo utiske po završetku, sutra dobijamo i protivnika u šesnaestini finala tako da imamo vremena i da se dobro odmorimo za prolećne obaveze. Želeo bih da se zahvalim i navijačima koji su nam davali podršku iako nisu mogli da budu na stadionu", podvukao je Falćineli.\nfudbal FK Crvena zvezda Dijego Falćineli Superliga Srbije\nOVO je bila borba za trofej, potrebno je da koncentracija bude adekvatna, kakva nije bila u drugom meču.\n08:04 (UŽIVO) POMEN JUNACIMA SA KOŠARA: Predsednik Vučić polaže venac srpskim herojima (VIDEO)\n(UŽIVO) POMEN JUNACIMA SA KOŠARA: Predsednik Vučić polaže venac srpskim herojima (VIDEO)


Ojdaše Srbiju – Stevan Sinđelić\nPosle smene vlasti u Srbiji, vladajuću Demokratsku stranku, zamenio je dvojac Srpske napredne stranke i Socijalističke partije Srbije, zaredale su optužnice i sudski procesi, protiv priličnog broja pripadnika srpske privredne i političke elite kojima se u ovom trenutku još ne nazire kraj. Sve to, moglo bi se svrstati u poznatu kategoriju, nova vlast pooštrava kriterije privrednog i političkog ponašanja, kako svojih političkih konkurenata, tako i sebe same.\nKažem, moglo bi, kada se nebi pre izvesnog vremena, u nekolicini srpskih medija, nikako ne svih, pojavila štura vest, o izveštaju agencije Global Financial Integrity (Globalni finansijski integritet) u kome stoji, kako je Srbija svrstana između 143 spomenute zemlje, na zapanjujuće 16.mesto, po tkzv.” illegal financial flows” (ilegalnom finansijskom toku), kao i da je na spomenuti način, u periodu od 2001. pa do 2010.godine iz Srbije ”disappeared” (isčezlo) 51 milijarda dolara. Kada se, i ako se, zanemare svi oni elementi izveštaja Global Financial Integrity koji bi nas mogli navoditi na moguću hipotetičku prirodu spomenutog izveštaja, kao možda još samo jednu u nizu ”teorija zavere”, recimo kao treći deo globalne zavere, posle Asanžovog Vikiliksa, i Snovdenovog ustupanja dokumenata NSA engleskom Gardijanu, ipak vredi reči i nešto više, kako o samom izveštaju, tako i samim autorima.\nNaslov izveštaja u celini glasi: ”Illicit Financial Flows from Developing Countries 2001-2010” (Nedozvoljeni finansijski tokovi iz zemalja u razvoju 2001-2010). Izveštaj je izašao u decembru 2012.godine, znaći nešto posle pojavljivanja Vikiliksa, a pre Snovdenovih dokumenata o NSA ali su ga, kao obično, srpski mediji, ”primetili” tek negde u oktobru ove godine. Mada je izveštaj Global Financial Integrity, barem po meni, za Srbiju mnogo značajniji, od više manje kafansko/čaršijskih opservacija pripadnika srpske političke elite koje je nešto kasnije američka ambasada prilježno, u svojim redovitim izveštajima, slala u Vošington. Dakle autori Illicit Financial Flows….. su Dev Kar i Sarah Freitas. Sam izveštaj podržala je Fordova fondacija, šta su autori posebno istakli na naslovnim stranicama, a sadrži 94 stranice teksta i različih grafičkih prikaza, kao ilustraciju toka ”iščezavajućeg kapitala” iz zemalja u razvoju. Izmedju ostalog gospodin Dev Kar, kao ekonomista po struci, radio je i u IMF (Međunarodnom monetarnom fondu), i za pretpostavljati je, kako je veoma dobro, kroz sve ono što je imao priliku videti i iskusiti u IMF, došao je na ideju da se sa kandidatima za zajmove u IMF, dešavaju neke ”neobične stvari”. Verovatno ima istorijat ”iščezavajučeg kapitala”, kako iz zemalja u razvoju, tako i ostalih zemalja, neku svoju ”tradiciju” i ”tehnologiju” koja je poznata duže vremena, međutim razmišljanje o tome, odnosno njihovom funkcionisanju, pre bi nas odvelo u blizinu dela Karla Marksa, nego u razmatranja Džona Majnarda Kejnsa ili Fridriha Hajeka ili Miltona Fridmana, nešto manje bi mogli da se, u tom kontekstu ”posavetujemo”, recimo sa Pol Krugmanom ili Džozefom Štiglicem. Ipak treba napomenuti da nije moja namera, u ovom tekstu, razmatranje mogućnosti, u koji bi se ”ekonomski model” moglo smestiti, tu, običnim smrtnicima, skoro nezamislivu cifru od 51 milijarde dolara, ”iščezlu” iz Srbije, u periodu od 2001-2010.godine. Mislim takođe da bi takav ”ekonomski model” bio jedva upotrebljiv, mada je u zemlji Srbiji, i to moguće. Takođe mislim, kako je cifra od 51 milijarde, apsolutno prevelika da bi mogli govoriti ili samo spekulisati o tome, kako su u tom slučaju dugom devet godina, zakazali sistemi: pravosudja, borbe protiv korupcije ili recimo policijsko istražni organi, nisu obavljali svoj posao kako treba. Takav način parcializacije ili svođenja problema na nešto manju ”meru”, možda je efikasan, recimo u slučajevima, mnogo manjih razmera od 51 milijarde dolara, mada ne potcenjujem svu njihovu razornost u društvenom tkivu, današnje Srbije. I, tih, 51 milijarda dolara, koje itekako nedostaju Srbiji danas, nije samo finansijski problem. Pitanje je mnogo šire i mnogo dublje. I, to je problem, o kome vrediti razmišljati. Da se manemo eufemizama, o ”iščezlim” milijardama iz Srbije, i da pređemo na narodsko ”objašnjenje” tog ”fenomena”. Srbija je u suštini opljačkana/ izraubovana/okradena i duboko ojađena zemlja. Nisam preterano sklon tome, kako se u jednoj takvoj konstataciji vredi oslanjati na pojedinačne primere, poznate iz perioda tranzicije u kojima su stradale mnoge, nekada sasvim solidne srpske firme (Navip, Fidelinka, Agrohem). Prevashodni cilj, srpskih medija, je uporno bavljenje, pojedinačnim slučajevima, koji su daleko od ”bezazlenih epizoda” tranzicije da se razumemo, ali svakako nam to bavljenje uskraćuje jedan celovit pogled na obim i svu dramatičnost fenomena zvanog, srpska tranzicija. Tačno je da se isped srpskog 16.mesta, na spomenutoj listi od 143 zemlje nalaze, i mnogo veće i bogatije zemlje od Srbije, ali to ništa ne menja u suštini. Kao što ne menja, i nije za nikakvu utehu, kako se na istoj listi, tek nešto iza Srbije, nalaze Hrvatska (1,5 milijarde dolara) i Crna Gora (1 milijarda dolara). Ako bi želeli da isprobavamo naš smisao za crni humor, rekli bi, da se iz svega spomenutog vidi i sledeće. Nije tačna teza, kako je Srbija siromašna zemlja, daleko bilo, Srbija je ”prebogata” zemlja, iz koje je moguće, u roku od (samo) devet godina,\nizvući 51 milijardu dolara.\nAli da pređemo sa dosta poznatih/opštih konstatacija o srpskoj tranziji i na neka konkretna pitanja koja je teško zaobići, kada spominjemo tranziciju. Kao prvo, treba sebi postaviti pitanje: da li je tranzicija prelaska sa društvene/državne svojine na privatnu svojinu, protekla u koliko toliko normalnim prilikama koje bi potvrdile da kapitalizam kao politički sistem, može funkcionisati kao sistem koji bi odgovarao stanju u kojem se nalazi srpsko društvo? Kako se ne bi dušebrižnici novonastalog ”kapitalističkog sistema” u Srbiji kojim slučajem previše uplašili da zagovaram povratak u stanje ”samoupravnog socijalizma” treba reči da to nikako nije moj cilj. Zanima me prevashodno: zašto se morala srpska tranzicija pretvoriti u ekspropriaciju, a ne u prelazak iz, ”samoupravnog socijalizma” i ”društvene svojine”, u ”normalan sistem” privatne svojine i kapitalizma? Da li je srpska istorijska sudbina, uvek i po pravilu predestirana ”revolucionarnim ekspropriacijama”, kako drugačije nazvati tih 51 milijardi dolara nego ekspropriacijom, koju takođe, po pravilu, prate obećanja, o jednom ”boljem društvu”, ”boljem sutra” itd, itd. Naravno da se sve te ”koncepcije o boljem sutra”, u sudaru sa realnom svakodnevicom, vrlo brzo pretvaraju u nagađanja o ”skorašnjem izlasku iz krize”, a zaboravlja se ono ”bolje sutra”.\nBilo kako bilo, nijedna ekspropriacija ne odigrava se kao ”spontani društveni proces”, mada su nas”komunistički revolucioneri” posle završetka Drugog svetskog rata, uveravali upravo u to. Kako je ”narod hteo” ekspropriaciju kapitalističke klase ”izrabljivača”, pa su bili onda, valjda kao primer, ekspropriisani i: sitni trgovci, privatni brice, šusteri, mlekadžije i slično. Sve se to ”pravdalo” učenjima marksističkih ”teoretičara”, prvenstveno onih od kojih su vođe našeg ”revolucionarnog pokreta” učili u Moskvi, a mnogo manje od onih marksističkih teoretičara koji su stvarali na Zapadu. Ustvari, na njihova se dela gledalo podozrivo i sa sumnjom, kako se nebi ugrozila ”autentična staljinistička doktrina”.\nPosle raspada nekadašnje zajedničke države, pojedine, sada nacionalne političke elite, bacile su se udemontažu/ekspropriaciju društvene/državne svojine pod parolom, kako je ”država loš vlasnik i još lošiji upravljač svojine” i da je ”svojini potreban odgovoran vlasnik i upravljač svojine”. Sve je todobro”funkcionisalo”, pre svega u ”teoretskim projekcijama” političkih elita koje su se iznedrile u višestranačju, stvorenom posle 90’ godine, prošlog veka. U svakodnevnom životu, mnogo manje ili nikako.\nRealnost, treba to reči, funkcioniše drugačije i ne osvrće se mnogo na funkcionisanje ili još bolje nefunkcionisanje ”teoretskih projekcija” srpskih političkih elita. Dovoljne su samo brojke nezaposlenih i siromašnih ili onih koji su potražili svoj lični izlazak iz krize, odlaskom u inostranstvo. Kada je potpredsednik srpske vlade gospodin Vučić izjavio, ne sećam se više tačno, povodom čega, a veovatno su to bile mere koje je predložio gospodin Krstić:” To smo morali uraditi, pošto se Srbija nalazila pred bankrotom/kolapsom/ ekonomskim slomom!”. Isto je u nekoj drugoj prilici izjavio i predsednik vlade gospodin Dačić, i apsolutno nema nikakve potreba da im ne verujemo.\nMeđutim, jedno je konstatacija o bankrotu/kolapsu/ekonomskom slomu, a sasvim je drugo pitanje,koje traži odgovor: ko je krivac da se Srbija našla pred bankrotom/kolapsom/ekonomskim slomom? Zna se koji je deo srpske političke elite bio na vlasti u periodu od 2001 do 2010, koja je to bila politička stranka i ko su bili njeni vođe. Sumnjam, mada je to još uvek ”neistraženo područje”, unatoč ”trudu” gospodina Dinkića, koji je kapital ”iščezao” iz Srbije, u periodu vladavine jednog drugog dela srpske političke elite, kao i njegovog neospornog vođe, Slobodana Miloševića. Ako pokušamo sabrati ”efekt isčezavajučeg kapitala” iz Srbije, u oba spomenuta perioda, onda je savršeno jasno da se Srbija u 2013.godini našla pred bankrotom/kolapsom/ekonomskim slomom.\nZastrašujuće je kako se srpska politička elita neodgovorno, ustvari ignorantski odnosi, prema izveštaju Global Financial Integrity, i cifri od 51 milijarde dolara. Uopšte me ne iznenađuje, da se želi celokupnu političko-ekonomsku situaciju pravdati prebacivanjem krivice na onaj deo srpske političke elite koji je bio na vlasti od 2001 do 2010.godine. To je tačno samo, ako se pristaje na klasično obmanjivanje biračkog tela prevaziđenim dihotomijama, ”naši vis a vis vaši”, objektivni pogled na stvarnost, nešto je drugačiji. Učešće i odgovornost, u ekspropriaciji posle 90’ ima celokupna srpska politična elita, kako ona koja je bila na vlasti, tako i ona koja je bila u opoziciji. Uloge, vlast-opozicija, smenjivanje i dolaženje na vlast bilo je dosta ravnomerno, i teško bi se tu mogla izbeći konkretna odgovornost. I nije neobično, kako se ne ispoljava ni najmanja želja, od strane celokupne srpske političke elite da se i dalje nastavi vođenjem klasičnih političkih ujdurmi na relaciji vlast-opozicija.\nSrbija će morati, ako želi preživeti i krenuti dalje, ponovo da se zadužuje, druge nema, mada su planovi izlaska iz krize koje je izneo ministar Krstić, u okviru sistema u kom se Srbija danas nalazi, ustvari dovođenja u red državnih finansijskih mogućnosti. Koliko Srbiji, u ovom trenutku, nedostaju ”iščezla” sredstva, kako iz perioda 2001-2010 ili iz perioda pre toga, dosta je teško, mada i nemoguće proceniti. U svakom slučaju, mada gospodin Majkl Hadson (Michael Hudson) urednik u Međunarodnom konzorcijumu za istraživačko novinarstvo ukazuje, kako je tekao proces ”isčezavanja” novca iz Srbije na račune ofšor kompanija, u svetskim poreskim oazama, gospodin Hadson nije optimista, kako bi se mogao, bar deo tih sredstava vratiti u Srbiju. Istovremeno, gospodin Hadson se nada da će objavljeni podaci, pomoći nadležnim vladinim institucijama da započnu nešto konkretniju i delotvorniju borbu protiv korupcije u Srbiji.\nI Međunarodni konzorcijum za istraživačko novinarstvo javio se sa svojim saznanjima, posle izbijanja afere Vikiliks i NSA, međutim interesantna je još jedna ”sitnica”, u vezi sa poslovanjem ofšor kompanija na egzotičnim ostrvima. Gospodin Hadson je kategoričan da bi poslovanje ofšor kompanija bilo nemoguće bez činjenice da izza njih stoje velike bankarske kuće i finansijske ustanove. Doslovce gospodin Hadson kaže:” Mnogi analitičari će vam reči da su velike banke i finansijske institucije ključne za funkcionisanje ofšor zona. Novac je možda formalno u vlasništvu kompanija na Kukovim ostrvima u Južnom Pacifiku. Međutim veoma često ofšor kompanija ima račun u banci u Njujorku, Londonu ili Švajcarskoj. Dakle, biznismeni koji transferišu svoj novac preko ofšor teritorija širom sveta uvek se oslanjaju na neku veliku banku. Zbog toga je, naprimer, u SAD u više navrata vođena istraga protiv banaka, poput HSBC (švajcarska banka), koje su zatvarale oči ko i odakle uplaćuje prljav novac na njihove račune ili su aktivno podsticale takve tranfere iako su znale da su ta lica umešana u sumnjive poslove…..” i nešto dalje ” Američke vlasti su se poslednjih godina dogovorile sa velikim bankama poput HSBC, City Group, Standard, Chartered Bank, kao i mnogim drugim finansijskim institucijama, da plate kaznu zbog pranja novca i drugih nezakonitih aktivnosti, a da se zauzvrat obustave sudski procesi protiv njih!”.\nSasvim je izvesno, kako nadležne srpske institucije, niso dovoljno osposobljene, kako stručno, tako i tehnološki da bi se u celini mogle uhvatiti u koštac, sa problemom, o kojem je reč. Međutim, bez obzira na to, navešću dva primera iz EU koji ukazuju da se to može.\nPrvi je primer, kada je izvesni službenik jedne od švajcarskih banaka, uz adekvatnu novčanu naknadu, nadležnim nemačkim finansijskim institucija dao disketu sa imenima nemačkih državljana koji su svoj neoporezovani novac držali u toj švajcarskoj banci. Drugi, sličan primer dolazi iz Grčke. Urednik nedeljnika Hot Doc, Kostas Vaksevanis objavio je spisak više od 2000 imućnih grčkih državljana koji drže svoj novac u švajcarskim bankama. Među tim grčkim državljanima, velik je broj, kako privrednika, tako i političara.Interesantno, time u vezi da su grčke vlasti već 2010.godine imale spisak grčkih državljana koji drže svoj (neoporezovani) novac u švajcarskim bankama. Taj spisak dobiven je od tadašnje francuske ministarke finansija Christine Lagarde (Kristine Lagard).\nUveren sam, kada bi postojala namera i volja, predstavnika srpske, pre svega političke elite, u traganju za spomenutim miljardama koje su ”isčezle” iz Srbije da bi im, recimo predstavnici švajcarskih vlasti, možda barem delimično izašli u susret. Nije više Švajcarska, neosvojiva tvrđava koja po svaku cenu čuva, čak i novac sumnjivog izvora. Švajcarska je danas, u pogledu gonjenja,vlasnika sumnjivog novca, ipak mnogo kooperativnija, nego što je bila svojevreme, recimo odmah iza Drugog svetskog rata. Koliko mi je poznato i EU donela, na predlog slovenačke poslanice u evropskom parlamentu gospođe Mojce Kleva Kekuš, izveštaj o poreskim oazama i odnosu EU prema njima. Spomenuti izveštaj biće osnov za donošenje novijeg, oštrijeg, evropskog zakonodavstva o poreskim oazama. Više nego primetan je evropski trend za smanjivanje ”manevarskog prostora” poreskih oaza koji ide prema njihovom ukidanju.\nNe uradi li sadašnja vlast u Srbiji ništa, oko vraćanja ”isčezlih” milijardi u periodu od 2001. do 2010.godine i ranije, radi se prosto o prevelikom kapitalu da bi ga se smelo ignorisati, onda će to samo biti potvrda, kako unutar srpske političke elite, ne postoje značajnije razlike, kada je u pitanju sakaćenje i dovođenje države na prosjački štap.\nKorišteni izveštaji, elektronski mediji i novine:\nIllicit financial flows from developing countries; 2001-2010, by Dev Kar and Sarah Freitas,\ndecember 2012, Global financial Integrity,\nIntervju- Hadson: Iz Srbije je izneta 51 milijarda dolara od privatizacijske pljačke, Dragan\nŠtavljanin, RSE, 2013\nKako su uništavani Navip, Fidelinka i Agrohem, Dragan Štavljanin, RSE, 2013Planet\nSerbia Tops Balkans for illicit financial flows, Balkan Insight, 20.3.2013,\nGrški novinar aretiran zaradi objave seznama imetnikov računov v Švici, MMC RTV Slo, 28.10\nNemško-švicarski davčni spor: vojna na bodenskem jezeru, Delo, 5.4.2012, Barbara Kramžar,\nBruselj kmalu ostreje nad davčne goljufe in špekulante, Planet Siol,19.5.2013, Jan Tomše.


VINCI Airports – saobraćaj za 2020. godinu | Aerodrom Nikola Tesla Beograd <!-— facebook open graph tags --> <!-— twitter card tags additive with the og: tags -->\nVINCI Airports – saobraćaj za 2020. godinu\nPutnički saobraćaj smanjen je 70 odsto kao rezultat globane zdravstvene krize\nSaobraćaj tokom četvrtog kvartala pretrpeo je gubitke usled novih ograničavajućih mera koje su na snazi u Evropi\nPoboljšanje trendova na kraju godine na aerodromima u Americi i Japanu\nUsled globalne zdravstvene krize, putnički saobraćaj u mreži aerodroma VINCI smanjen je 70 odsto u 2020. godini, sa opsluženih ukupno 76,6 miliona putnika, u odnosu na 255 miliona opsluženih u 2019. godini.\nOvakav rezultat posledica je striktnih ograničenja koja se odnose na putovanja, a uvedena su širom sveta kako bi se podržala borba protiv širenja virusa Covid-19. Aerodromi matične mreže sa sedištem u Evropi i Aziji, gde su restriktivne mere bile najoštrije, prikazali su značajniji pad saobraćaja (oko 72%) u odnosu na aerodrome u Americi (oko 61%).\nNagli porast putničkog saobraćaja zabeležen je u zemljama koje su, poput Dominikanske Republike, ukinule ograničenja, što jasno pokazuje da i dalje postoji snažna potreba za mobilnošću. Takođe, delimičan oporavak domaćeg saobraćaja koji je započeo od leta 2020. godine koristio je aerodromima Salvador (Brazil), Sanford Orlando (SAD), Itami i Kobe (Japan). U Evropi je postepeni rast saobraćaja prekinut novim ograničenjima koja su uvedena tokom jeseni.\nSuočeni sa ovom nezapamćenom krizom, aerodromi matične mreže reagovali su pravovremeno i efikasno, brzim uspostavljanjem potrebnih higijenskih i zdravstvenih mera, uz blisku saradnju sa lokalnim vlastima. Tokom 2020. godine pokrenuti su mnogi inovativni projekti, poput projekta "MONA" u Lionu, koji omogućava potpuno beskontaktno kretanje aerodromom zahvaljujući upotrebi biometrije. Međunarodni savet aerodroma (ACI) prepoznao je kvalitet usluge na aerodromu u Lisabonu, kome je dodeljena nagrada "ACI Best Airport Award" za najbolji aerodrom, prvom te vrste za jedan portugalski aerodrom.\nKompanija VINCI Airports nastavila je da se razvija, uprkos pandemiji:\nNa aerodromu London Getvik, avio-kompanija Wizz Air će otvoriti novu bazu tokom 2021. godine, dok će avio-kompanija EasyJet dodati još četiri aviona u svoju bazu, čime će ponuda letova ove kompanije sa ovog aerodroma biti povećana na 107 destinacija u 28 zemalja;\nU Portugaliji, avio-kompanija EasyJet najavila je otvaranje operativne baze u Farou tokom leta 2021. godine, što je znak poverenja avio-kompanije u potencijal ove zemlje;\nU Sjedinjenim Američkim Državama kompanija VINCI Airports obnovila je ugovor za upravljanje terminalima E i F na aerodromu u Atlanti, a operativni ugovor za aerodrom Hollywood Burbank u Kaliforniji produžen je za dodatnih 10 godina.\n2020: nagli pad saobraćaja prouzrokovan virusom Covid-19\nPutnički saobraćaj na aerodromima kojima upravlja kompanija VINCI Airports u Portugaliji smanjen je 69,6% u 2020. godini u odnosu na prethodnu godinu. Nakon porasta tokom letnje sezone, saobraćaj je, u četvrtom kvartalu, ponovo pretrpeo gubitke usled novih ograničenja uvedenih u Francuskoj, Velikoj Britaniji, a posebno u Nemačkoj.\nU Velikoj Britaniji je broj putnika naglo opao u 2020. godini (pad od 78,2 odsto na aerodromu London Getvik i 72,2 odsto na aerodromu u Belfastu, u poređenju sa 2019. godinom), usled obaveza karantina koja je uvedena. Saobraćaj je i dalje bio veoma slab u četvrtom kvartalu, usled novog zatvaranja koje je na snazi od početka novembra.\nPutnički saobraćaj u Francuskoj smanjen je 68,2 odsto. Povećanje obima saobraćaja tokom letnjih meseci u trećem kvartalu oštro je prekinuto krajem godine, zbog drugog zatvaranja stanovništva uvedenog početkom novembra, koje je trajalo do sredine decembra, ali na kraju godine, tokom praznika, saobraćaj ipak zabeležio porast.\nU Srbiji, putnički saobraćaj na Aerodromu Nikola Tesla Beograd smanjen je 69,1 odsto. Nakon povećanja broja putnika u trećem kvartalu, porast broja obolelih od virusa Covid-19 doveo je do postepenog pada saobraćaja na kraju godine.\nBroj putnika je u Japanu tokom cele godine smanjen je 69,4 odsto. Obim domaćeg saobraćaja, podstaknut vladinom kampanjom „Idite na putovanje“, zabeležio je porast, što je ograničilo pad obima saobraćaja na aerodromima Itami i Kobe na 44 odsto u četvrtom kvartalu. Nasuprot tome, međunarodni saobraćaj je ostao na veoma niskom nivou tokom cele godine zbog ograničenja u vezi sa ulaskom u Japan.\nZbog veoma strogih uslova za ulazak u Kambodžu, naročito iz Kine, putnički saobraćaj je pretrpeo oštar pad od 81,3 odsto tokom cele godine. Saobraćaj je u četvrtom kvartalu ostao na veoma niskom nivou.\nU Brazilu je domaći saobraćaj na aerodromu Salvador krajem godine suštinski je nastavio oporavak koji je započeo tokom leta (pad od 32,1 odsto u decembru), dok je ukupan saobraćaj je opao za 49,9 odsto od početka 2020. godine. Ovaj aerodrom je u julu postao jedan od baznih aerodroma za avio-kompaniju GOL Airlines. Kapacitet sedišta ovog avio-prevoznika u poslednje dve nedelje 2020. godine uvećan je 13 odsto u odnosu na isti period 2019. godine.\nU Dominikanskoj Republici je u 2020. godini saobraćaj smanjen 56,1 odsto. Trend se popravio tokom trećeg kvartala usled manje restriktivnih pravila za ulazak u zemlju, dok je u četvrtom kvartalu zabeležen pad od 52,4 odsto. Ovakvom trendu je pogodovala velika potražnja iz Sjedinjenih Američkih Država i Evrope, pošto je Dominikanska Republika jedna od malobrojnih destinacija u koju je omogućen ulazak bez ograničenja za ova dva regiona.\nNa aerodromu Santijago u Čileu, ukupan pad broja putnika koji je tokom godine iznosio 65,5 odsto se krajem godine pretvorio u pozitivan trend, usled delimičnog ukidanja zabrana putovanja. Pored domaćeg saobraćaja, regionalni saobraćaj sa Kolumbijom i, u manjoj meri, Španijom je doprineo blagom poboljšanju rezultata.\nU Sjedinjenim Američkim Državama, na aerodromu Orlando-Sanford broj putnika je smanjen za 53 odsto u 2020. godini (pad od 50,1 odsto u četvrtom kvartalu). Domaći saobraćaj ostao je relativno snažan, dok su međudržavne granice na svetskom nivou bile zatvorene. Avio-prevoznik Allegiant, koja ima veliki broj letova iz Orlanda, je u četvrtom kvartalu 2020. godine održao skoro 75 odsto svojih kapaciteta u odnosu na isti period 2019. godine.\nU Kostariki je broj putnika za celu godinu smanjen 60,8 odsto u 2020. godini. Posle trećeg kvartala, u kom gotovo nije bilo saobraćaja, ukidanje zabrana putovanja od 1. novembra je omogućilo postepeni oporavak tokom četvrtog kvartala.\nKompletno saopštenje možete preuzeti ovde.


Veštačku nestašicu šećera u Srbiji izazvala je firma “King Komerc” iz Valjeva koja se bavi trgovinom na veliko šećerom, čokoladom i slatkišima, saznaje Kurir. Prema podacima iz Agencije za privredne registre, jedini vlasnik ove firme je Goran Omerović (47).\nIzvor Kurira koji je uključen u istragu državnih organa u vezi sa nestašicom šećera potvrdio je našem listu da je u ovom slučaju reč o firmi “King Komerc” iz Valjeva.\nOd porodične radnje do “kralja šećera”\nNa sajtu ove firme piše da je “King Komerc” osnovan 2005. godine sa sedištem u Valjevu. Glavna delatnost kompanije je trgovina na veliko kristal šećerom i jestivim rafinisanim suncokretovim uljem, kao i da snabdevaju veleprodaje i maloprodaje širom zemlje i regiona, a sarađuju i sa vodećim lancima hipermarketa u Srbiji, za koje uslužno rade njihove robne marke šećera i ulja.\nOsim toga, kako je navedeno, “King Komerc” izdaje poslovni prostor na ekskluzivnim lokacijama u Valjevu i Beogradu i nudi usluge skladištenja u 6.000 kvadratnih metara magacinskog prostora.\n– “King Komerc” je nastao iz malog porodičnog biznisa – samostalne trgovinske radnje porodice Omerović osnovane daleke 1982. godine. Ranih devedesetih godina firmu postepeno nastavlja da razvija Goran Omerović, preuzimajući vodeću ulogu od oca. U teškim ekonomskim uslovima firma je rasla laganim, ali sigurnim koracima, da bi u uslovima tržišne ekonomije iskoristila višegodišnje iskustvo i postala lider u trgovini kristal šećerom i jestivim rafinisanim suncokretovim uljem – navedeno je na sajtu te kompanije.\nPrema poslednjem objavljenom finansijskom izveštaju, firma “King Komerc” je tokom 2020. godine, u jeku pandemije korone, ostvarila neto dobitak na 164.695.000 dinara, odnosno oko 1,4 miliona evra. Godinu ranije je zaradila nešto manje, 125.861.000 dinara, odnosno oko milion evra, pokazuju podaci sa sajta APR.\nInače, na telefon firme “King Komerc” iz Valjeva juče se niko nije javljao, pa Kurir nije uspeo da dobije komentar od njihovog vlasnika ili menadžmenta.\nGovoreći o nestašici šećera, i predsednik Srbije Aleksandar Vučić takođe je nedavno naveo da smo imali “problema s jednom firmom iz Kolubarskog okruga, s jednim tajkunom, nekim kamatarima koji misle da je vreme da zarade veliki novac”.\nOGLASIO SE PENTAGON, POMENUTO BOMBARDOVANJE SRJ! “Ne može se izjednačiti rat u Ukrajini sa NATO intervencijom 1999”


Užice uputilo pomoć gradjanima Čačka i Bajine Bašte – ZoomUe\nby branko · 17 маја, 2014\nUŽICE-Gradski štab za vanredne situacije grada Užica , na sednici održanoj u subotu, 17.maja doneo je odluku o interventnoj pomoći građanima Čačka i Bajine Bašte, na ugroženim područjima usled izlivanja reka i bujičnih poplava, kao i pojave klizišta.\nGradu Čačku biće upućena pomoć od 1.000 vekni hleba kao donacija Pekarskog preduzeća „Sreten Gudurić“.\nU toku prethodnog dana u Bajinu Baštu otpremljeno je 5 tona flaširane vode, a danas i sutra biće prosleđeno 1.000 litara dizel goriva, 1.000 vekni hleba i 10 tona flaširane vode, kao i stacionarne cisterne za snabdevanje građana pijaćom vodom.\nZa pomoć ugroženim područjima interventno je odvojeno još 10 tona flaširane vode iz gradskih rezervi i dostavljeno Crvenom krstu koji će pomoć proslediti tamo gde je najpotrebnije.\nRepubličkom štabu za vanredne situacije , u saradnji sa UTP „Sloga“ ponuđeno je 65 ležajeva za smeštaj majki samalom decom i starih i nemoćnih osoba u hotelu „Zlatibor“ u Užicu.\nRenovirano igralište na trgu\nNext story Hotel Palisad prihvatio ugrožene\nPrevious story Nivo Djetinje opada


Lokomotiva “Željeznica FBiH” vozi gubitke – Biznis.ba\nLokomotiva “Željeznica FBiH” vozi gubitke\nobjavljeno 01. okt 2018. u 09:17\nFederalni revizori utvrdili su da “Željeznice FBiH” kontinuirano iskazuju gubitke u poslovanju te da je u prošloj godini taj gubitak iznosio 4.230.171 KM, što je dovelo do značajnog smanjenja kapitala i potpune nesolventnosti i nelikvidnosti.\n“Kapital je u posljednjih 13 godina smanjen za 682.222.072 KM, a na datum bilansa (31.12.2017) iskazane su obaveze 798.078.185 KM i to dugoročne 488.548.698 KM, a kratkoročne 309.529.487 KM, u okviru kojih su obaveze prema zaposlenima 190.560.742 KM, dok su tekuća sredstva samo 72.361.587 KM”, stoji u izvještaju revizora o poslovanju ove firme za 2017. godinu, koji je negativan.\nRevizori su utvrdili da ovo društvo ima neizmirenih obaveza po osnovu doprinosa za PIO, zdravstvo i nezaposlenost 172.738.928 KM, a to se, kako su naveli, odnosi na obaveze iz ranijeg perioda. Takođe, utvrdili su da godišnji popis imovine i obaveza nije izvršen u skladu sa zakonom, posebno u dijelu popisa materijala, rezervnih djelova i sitnog inventara koji je van upotrebe. Ocijenili su revizori da postupci djelimične privatizacije, koji su za posljedicu imali smanjenje državnog, a povećanje dioničkog kapitala, nisu provedeni u skladu sa važećim propisima o privatizaciji. Upozoravaju i da ovakva situacija upućuje na postojanje značajne neizvjesnosti u vezi sa sposobnošću Društva da nastavi sa vremenski neograničenim poslovanjem.\n“Društvo dugi niz godina posluje u uslovima potpune nelikvidnosti i nesolventnosti, a značajan dio nekretnina je pod hipotekama. Zakon o finansijskoj konsolidaciji JP ‘Željeznice Federacije BiH’, donesen radi osiguranja finansijske održivosti i stabilnosti poslovanja, nije proveden. Sredstva koja se iz budžeta FBiH godišnje doznačavaju nedovoljna su za finansiranje održavanja željezničke infrastrukture i sufinansiranja putničkog i kombinovanog saobraćaja”, navode revizori i dodaju da Vlada i Parlament FBiH nisu posvećivali dovoljno pažnje željezničkom saobraćaju.\n“Radi prevazilaženja postojećih problema, osnivač, Vlada FBiH i organi upravljanja Društva (Skupština, Nadzorni odbor i Uprava Društva) moraju sačiniti strateški plan održivosti i unapređenja poslovanja koji bi bio provodiv u praksi”, savjetuju revizori.\n“U ostavljenom roku ‘Željeznice FBiH’ očitovale su se dopisom od 17.08.2018. godine na Nacrt izvještaja o finansijskoj reviziji ovog preduzeća. Dio datih obrazloženja koja su se odnosila na zalihe materijala nastale demontiranjem stalnih sredstava, javnih nabavki u dijelu direktnih sporazuma sa ATAL GROUP d.o.o. i EXPERTING d.o.o. i sudskih sporova prihvatili su i inkorporirali u konačan tekst Izvještaja o finansijskoj reviziji. Ostala obrazloženja data u komentaru nismo mogli prihvatiti, jer nisu data adekvatna obrazloženja niti je priložena relevantna dokumentacija koja bi uticala na izmjene nalaza u izvještaju”, stoji u odgovoru iz ove firme upućenom na adresu revizora.


Prebrojano četvrt miliona ptica vodenih staništa - ecofeminizam\nfeb 12, 2020 Društvo za zaštitu i proučavanje ptica Srbije, labudovi, popis, ptice, vodena staništa\nJanuar je i ove zime, kao i prethodnih godina, bio nepredvidljiv. Višednevne magle otežavale su rad na terenu, dok su temperature ispod nule zaledile većinu stajaćih voda i kanala. Velike reke Dunav, Savu i Tisu smo pokrivali sa plovila, dok je većina lokaliteta bila obilažena peške. Više grupa posmatrača obišlo je 585 kilometara rečnog toka Dunava, kao i brojna vodoplavna područja sa obe strane obale. Peške je ponovo prođen ceo tok Zapadne Morave od 220 kilometara, a po prvi put obiđen je i veći deo toka Ibra“, kaže Marko Šćiban iz DZPPS, i dodaje:\nPtice su ponovo prebrojane i na Drini, Nišavi, Dičini, Čemernici, Limu, Zasavici, Jegričkoj, Timoku, Bosutu, Studenici, Peku i brojnim drugim vodenim površinama. Posle više godine pauze ponovo smo uspeli da organizujemo brojanje na akumulaciji Gazivode na Кosovu i Metohiji“.\nOve godine prvi put je sproveden detaljan popis labudova, beleženo je koliko je bilo mladih, odnosno odraslih ptica. Nažalost, ustanovljeno je da su odrasle jedinke u značajnoj većini, što znači da im je niska uspešnost gnežđenja i preživljavanja mladih“, napominje Šćiban.


Inicijativa Mame su zakon saopštila je da su obavili javni uvid u predmet koji su zbog Zakona o finansijskoj podršci porodici sa decom ("Sl. glasnik RS", br. 113/2017 i 50/2018 - dalje: Zakon) predali Ustavnom sudu pre godinu dana i da taj sud od dobijanja zahteva do danas nije odgovorio i izvršio ocenu ustavnosti.\nU saopštenju se podseća da je zahtev u kojem se traži ocena ustavnosti tog zakona podneo 31 narodni poslanik. Poslanica Tatjana Macura istakla je da je ministar za rad, zapošljavanje, boračka i socijalna pitanja Zoran Đorđević "još jednom obmanuo građane Srbije svojom ponovljenom najavom da se izmene Zakona očekuju nakon usvajanja budžeta za 2020. godinu".\n"Ušli smo u februar, najavljenih izmena nema u skupštinskoj proceduri, a nije pokrenuta niti jedna javna rasprava o izmenama spornog Zakona zbog kojeg žene u Srbiji primaju par stotina dinara tokom porodiljskog odsustva", navodi se u saopštenju.\nOna je ocenila da je namera jasna - da se izmene ne usvoje pre raspuštanja Narodne skupštine Republike Srbije uoči novih izbora. Apelujemo da ministar Đorđević najhitnije ispuni ono što je obećao - da pokrene javnu raspravu o izmenama Zakona i predlog izmena uputi u skupštinsku proceduru, a od Ustavnog suda Srbije očekujemo da odgovori na zahtev narodnih poslanika, ističe se u saopštenju.\nIzvor: Vebsajt Danas, 03.02.2020.


eKonzulat: Nova agenda Srbije prema dijaspori – Naši u svetu\nObjavljeno 01/05/21 u 12:30\nDo kraja maja Ministarstvo spoljnih poslova trebalo bi po prvi put da dobije sektor za ekonomsku diplomatiju, najavio je šef diplomatije Nikola Selaković, koji navodi da je taj potez veoma važan za dalji ekonomski napredak Srbije.\n“To je jedan od strateških ciljeva, na tome MSP radi prethodnih četiri, pet meseci. Imaćemo posebnu organizacionu jedinicu, posebnog pomoćnika ministra koji će se baviti tim temama i danas, kada Srbija napreduje, ekonomski ozdravljuje i staje na noge, to je od itekako velikog značaja za delovanje Ministarstva”, rekao je Selaković za Tanjug.\nU okviru modernizacije i digitalizacije usluga diplomatsko-konzularnih predstavništava, ministar najavljuje uvođenje novog portala – eKonzulat.\nTaj portal, za početak, omogućiće digitalizovano podnošenje zahteva za određeni tip viza za ulazak u Srbiju.\nSelaković je istakao da je prioritet u spoljnopolitičkom delovanju borba za zaštitu teritorijalnog integriteta i suverentina Srbije, borba za zastsitu srpskih državnih i nacionalnih interesa na KiM, iskazivanje dobre volje i posvećenosti dijalogu i normalizaciji odnosa Beograda i Prišine, ali i zastupanje naših interesa na KiM.\n“To je konstanta u delovanju Ministarstva, i mom ličnom kao ministra spoljnih poslova. U periodu kada očekujemo da će Srbija biti izložena ozboljnim pritiscima u okviru samog dijaloga, to je apsolutni prioritet”, rekao je Selaković.\nUporedo sa tim, ističe i proces evropskih integracija Srbije, koja stremi punopravnom članstvu u EU, uz očuvanje, negovanje i unapređenje tradicionalnih, prijateljskih i partnerskih odnosa sa prijateljima van EU, poput Rusije, Kine zemalja arapskog sveta, afričkog kontinenta, Latinske Amerike, kao i unapređenje odnosa Srbije sa SAD.\nSelaković je naveo da će u narednom periodu biti posvećeno mnogo više pažnje sunarodnicima koji žive van granica Srbije, u regionu, na prostoru bivse Jugoslavije i u susednim zemljama, Mađarskoj, Rumuniji, Albaniji…\n“Ovo je prilično široka agenda, mnogo je stvari kojima ćemo se baviti, a jedan od ozbiljnih i važnih zadataka ministarstva je da nakon 30 godina nesnalaženja, od nestanka SFRJ, počnemo ozbiljno da se bavimo na srednji i duži rok kadrovskim planiranjem i podmlađivanjem Ministarstva”, rekao je Selaković.\nKako kaže, radiće se na tome da se pruži šansa našim najboljim studenima, FPN-a, Filološkog, Ekonomskog fakulteta, ali i našim studentima iz inostranstva, koji imaju želju da se vrate u otadžbinu, da svi zajedno daju “novi snagu i zamajac delovanju Ministarstva spoljnih poslova”.\nDijasporae konzulatMinistarstvi spoljnih poslovaNikola Selaković


NoviMagazin.rs - Šefovi diplomatije EU i o Srbiji\n► Šefovi diplomatije EU i o Srbiji\nKonačnu odluku o tome bi trebalo da donesu 9. decembra šefovi država i vlada na samitu EU.\nSavet EU za opšte poslove i spoljne odnose sastaje se pošto je u subotu, posle maratonskih razgovora, postignut dogovor Beograda i Prištine o regulisanju prelaza na administrativnoj liniji na severu Kosova i Metohije kojim se uvodi jedinstveni sistem kontrole putnika i robe.\nNapredak u dijalogu bio je ključni uslov pod kojim je Evropska komisija u oktobru preporučila dodeljivanje statusa kandidata Srbiji, ali se još ne zna da li će to biti dovoljno za pozitivnu odluku šefova diplomatija EU u Briselu.\nNekolicina zemalja, a pre svih Nemačka, izrazilo je prošle nedelje stav da bi Beograd morao da uradi više kako bi se stanje na severu pokrajine normalizovalo, a pre svega da nagovori građane da uklone barikade kojima se ometa kretanje pripadnicima Euleksa i Kfora.\nNemačka kancelarka Angela Merkel rekla je u petak, uoči postizanja dogovora sa Prištinom, da Srbija nije ispunila kriterijume za status, ali se za sada ne zna da li je uspešan ishod dijaloga promenio njen stav.\nVećina zemalja, pak, smatra da je Srbija kroz unutrašnje reforme i okončanje saradnje sa Hagom, kao i kroz iskazanu dobru volju i rezultate u dijalogu sa Prištinom već ispunila uslove za status kandidata.\nDa bi Srbija dobila status kandidata, neophodno je da se svih 27 članica EU saglase oko toga.\nautor: IJ\tizvor: Tanjug/Novi Magazin\tSrbija /\nDežer: EU do aprila da se uveri u napredak\nSrbija je ostvarila znatan napredak na putu ka EU, ali će odluka o početku pregovora o pristupu Uniji biti donesena na osnovu napretka dijaloga Beograda i Prištine i procesa reformi, za šta... April važan za evropske integracije\nGeneralni direktor Direktorata za proširenje Evropske komisije Stefano Sanino izjavio je danas da su se stekli povoljni uslovi za određivanje datuma za početak pregovora Srbije sa EU, ali da je... Nastaviti dijalog zarad kandidature\nKandidatura Srbije za članstvo u EU nije sigurna a dijalog sa Prištinom mora se što pre nastaviti, poručili su danas u odvojenim izjavama ambasadori Francuske i Nemačke u Beogradu Gzavije... I mi smo negde azilanti\nGrađani Banje Koviljače ponovo su ustali protiv azilanata. Povod za miting, na kojem su saopšteni zahtevi za izmeštanje svih ilegalnih imigranata je silovanje Britanke za koje su osumnjičena... Kome je dosadila Evropa nek uzme Srbe za primer\nPoljski premijer Donald Tusk upozorio je danas na redovnom skupu šefova parlamenata zemalja članica Evropske unije i kandidatskih zemalja u Varšavi da Evropa ne sme da se vrati na tačku u kojoj... Pročitajte i...


Jablanović: Protiv čega protest?\nPredsednik Partije kosovskih Srba Aleksandar Jablanović kritikovao je organizovanje protesta u Gračanici i Kosovskoj Mitrovici, smtrajući da je Srpska lista najodgovornija što nije uspela da se dogovori sa kosovskim premijerom Aljbinom Kurtijem, u čijoj se vladi nalazi, oko organizovanja glasanja na srpskim izborima.\nAleksandar JablanoviÄ‡ (Foto Kim)\n"Proteste protiv čega i zbog čega? Sada treba građani da svojim prisustvom brane nesposobnost Srpske liste koja nije mogla da se dogovori sa njihovim premijerom Aljbinom Kurtijem da im dozvoli srpske izbore. Srpska lista je partner Aljibna Kurtija. Oni su provereno "oslići" koji se sada spremaju na zamrzavanje po peti put i nijedan put nisu ostvarili apsolutno ništa za Srbe na Kosovu", kazao je Jablanović u izjavi za RTV Kim.\nOn je istakao da Srpska lista nema pravo da izađe iz institucija zbog toga što (njeni predstavnici) nisu u stanju da sa premijerom Kosova Aljbinom Kurtijem naprave politički dogovor.\n"Ako hoće na neki način da iskažu svoje nezadovoljstvo tim institucijama, oni svoje plate koje primaju, a koje su jako velike i inače imaju po dve plate, oni te svoje plate treba da poklone nekim srpskim humanitarnim organizacijama na Kosovu, a u institucijama treba da ostanu da se bore za Srbe", kazao je Jablanović.\nOn je izrazio bojazan da će Srbi sa Kosova biti primorani da organizovano odlaze autobusima na "kontrolisano glasanje" u gradovima centralne Srbije.\n28.06.2022 Kosovska Policija: Uhapšen državljanin Srbije (1535)\n29.06.2022 Kancelarija za KiM: Načelniku Kosovsko-pomoravskog okruga oštećen automobil (270)


Dodik najavio jednokratnu pomoć za borce, mlade i penzionere - Grad Trebinje\nPredsjednik SNSD-a Milorad Dodik najavio je jednokratnu pomoć od 100 KM borcima, mladima od 18 do 30 godina i penzionerima.\n“Ne prestaje naša obaveza. Smatramo da je neophodno prihvatiti inicijativu za jednokratnu podršku koju bi trebali isplatiti do kraja trećeg kvartala. Budžet će morati da obezbijedi oko 50 miliona maraka”, rekao je Dodik na konferenciji za novinare.\nDodao je da će koalicija okupljena oko te stranke izaći na izbore sa zajedničkim kandidatima za najviše funkcije, a da će oba kandidata biti iz SNSD-a.\nKazao je da SNSD počinje s izbornom kampanjom, te da su svi organi stranke i članovi dobili zadatak da budu vidljivi u javnosti, a posebno u svojim lokalnim zajednicama.\nTroškovi života skočili 410, a plate tek 74 KM\nPonovio je stav da je Kristijan Šmit nelegalni visoki predstavnik i da ga RS i dalje neće podržavati, te da će biti nastavljene sve politike prenosa nadležnosti.\nRekao je da je SNSD protiv prolongiranja izbora, i da je spreman da ostvari jednu od najvećih pobjeda do sada.\nTakođe je istakao da bi SNSD prihvatio da mandati pripadaju strankama a ne pojedincimac kako bi se izbjegli prebjezi pojedinaca u parlamentarnim grupama, a dodao je i da EU i SAD žele da se situacija zakomplikuje a ne da se riješi.\nUstvrdio je da je Bezbjednosno obavještajnu agenciju preuzela ratna bošnjačka obavještajna služba.\nNajavljena pomoć Milorada Dodika od 100KM, znak da treba ostati na ovim prostorima (Video)\nGrubješić: Zapad Dodika vidi kao prijetnju za BiH (VIDEO)\nadmin 6 Maja 2022 6 Maja 2022


jovan mladenovic 25.10.2021. 15:26h\nNa komemoraciji koja održana na Velikoj sceni Narodnog pozorišta u Beogradu prisustvoao je veliki broj kolega, ali posebnu pažnju privukla je scena kada je Miljanića i Komnenićeve ćerke.\nPodsetimo, u Bileći je otvoren je legat, a velika scena nosi ime po Borisu Komneniću što je zasluga Radovana Miljanića, ali on nikada o tome nije želeo da govori.\nRadovan Miljanić preminuo je jutros iznenada u 69. godini nakon kraće bolesti. Poslednju rolu odigrao je sa Ljiljanom Blagojević i Petrom Božovićem pre samo nekoliko dana - u predstavi Narodnog pozorišta "Vasa Železnova i drugi" koja je s velikim uspehom izvedena 18. oktobra na Ruskom međunarodnom pozorišnom festivalu u Nižnjem Novgorodu. Prošle nedelje bio je i na probama i spremao se da uskoči u predstavu "Nečista krv".\nIZNENADA PREMINUO RADOVAN MILJANIĆ: Glumac se vratio iz Rusije i spremao novu predstavu ŠOK\nBoris KomnenićRadovan MiljanićKomemoracijaNarodno pozorišteTuga


Izujedali budžet za sve pare - PPmedia\nIzujedali budžet za sve pare\nPosted on\t7 фебруара, 2017 10:06 am by adminpp033\n– Značajan pomak donelo bi formiranje registra odštetnih zahteva za celu Srbiju kako bi se na jednostavan način otkrilo ko se neuobičajeno često pojavljuje kao žrtva pasa lutalica. Potrebna je i obuka pravobranilaca, kreiranje smernica komisijama koje u opštinama odlučuju o zahtevima za odštetu kako da postupaju, kao i ujednačenje sudske i medicinske prakse – rekao je stručni saradnik NALED-a Simo Vuković.\nTokom prošle godine samo Beograd i Novi Sad isplatili su gotovo 40 miliona dinara odšteta za ujede. U glavnom gradu u proseku bude podneto oko 1.000 prijava godišnje koji se reše vansudski (sa prosečnom odštetom od oko 20.000 dinara), a na sudu završi više od 300. Dok se u Beogradu broj parnica blago smanjuje, u Novom Sadu raste – od 350 u 2013. do 2.004 u 2016.\nKako su troškovi sudskih postupaka veliki i mogu da budu i veći od odštete, u opštini Kanjiža našli su rešenje. Na okruglom stolu predstavljen je model prema kojem je opštinska uprava zaključila ugovor s osiguravajućom kućom kojoj plaća premiju, a osiguranje potom proverava opravdanost zahteva što je značajno smanjilo rashode lokalnog budžeta, koji sada mogu da budu uloženi u adekvatno zbirnjavanje lutalica i druge potrebe.\nОзнаке: ujedi pasa lutalica, vesti prijepolje


Veliki uspeh Tekvondo kluba Banjica\nEvropsko klupsko prvenstvo u Solunu\nTakmicari tekvondo kluba Banjica, poslednjeg vikenda, na evropskom klupskom prvenstvu u Solunu, Grcka, osvojili su 2 bronzane medalje u kadetskoj konkurenciji.\nUcestvovali su Katarina Jaksic do 37kg, Vesna Ajdukovic do 59kg i Dimitrije Ajdukovic do 65kg, svi ovi takmicari zive na opstini Vozdovac. Vesna i Dimitrije Ajdukovic su osvojili bronzane medalje, dok je Katarina Jaksic porazena u 2 kolu.\nOvim rezultatom je tekvondo klub Banjica je jedini tim iz Srbije koji je osvojio 2 medalje u kadetskoj konkurenciji od 2000 takmicara, koliko je bilo na turniru.\nPotsetićemo se da su gore navedene takmicarke TK Banjica, na predhodnom odrzanom evropskom prvenstvu, za kadete, u Španiji u decembru 2018 g. predstavaljajuci nacionalni tim Srbije, takodje osvojile 2 bronzane medalje i to Vesna Ajdukovic 3 mesto u kategoriji 59kg i Katarina Jaksic 3 mesto u kategoriji 33kg.\nNa upravo završenom Državnom prvenstvu za kadete, tekvondo klub Banjica je zauzeo drugo mesto u generalnom plasmanu u kadetskoj selekciji.\nNas klub je predstavljalo 7 takmičara od kojih su Vesna Ajdukovic, Katarina Jakšić i Dimitrije Ajdukovic uzeli zlatne medalje, Andjela Šare i Darija Stanišić su se okitile bronzanim medaljama, dok su Natalija Rajcevic i Anika Gladovic ovaj put bez medalja.\nJako smo ponosni i srećni na učinak naših takmičara, posebno što su osvajači zlatnih medalja, dodatnim bodovima, učvrstili svoje pozicije za odlazak na svetsko kadetsko prvenstvo.


najveci krivac za sve prozivke je Rikardo ,da je odreagovao kao pravi golgeter sve bi bilo uredu ovako drvlje i kamenje i ko je kriv pa naravno trener ako sam sastavlja ekipu ako ima TATU,onda je opet kriv ,nema karakter, a mi kao ekipa nemamo igrace sredine sem Natha ostali 00.\nMilojević očajan najmanje četiri greške i to velike,Urošević van forme dvoljno za paniku u odbrani.\nPosle svake utakmice Stanojevic place i kuka na Zvezdu na sav glas … zasto sada cuti, jel sve ok? Po meni jedan mnogo dobar trener, ali u drugu ruku bez osnovne kulture sto je i najbitnije … manje placi i gledaj u svoje dvoriste\nponovljeni penal... sve dok ne daju gol... sramota!\nBruka,prvenstvo je već odlučeno,sramno navlačenje za jaču ekipu od strane sudije\nnastavak, ustvari niko se nekrece svi cekaju loptu a kad je kod njih neznaju sta sa njom, nema ulaska iz drugog plana, kad igramo odbranu nemamo bekove kad smo u napadu nemamo krilai ekipa je nespremna, eto NERVOZE.\nu prvom poluvremenu jedino je golman znao sta sa loptom, komplet odbrana dunsteri , zadnji vezni neznaju sta igraju pas neznaju da odigraju da smire loptu misaona imenica,sredinu odavno nemamo mi i sa igraem vise nemamo igru i Rikardo mnogo gnjavi i slabo se krece


Potpisan ugovor sa Novom Ljubljanskom bankom o kupoprodaji akcija Republike Srbije u Komercijalnoj banci - alo.rs\nAUTOR: Alo.rs DATUM I VREME: 26.02.2020. 21:36\nRepublika Srbija će do datuma završetka transakcije ukupno prihodovati više od 450 miliona evra. Akcije Srbije u Komercijalnoj banci su prodate za iznos od 387,02 miliona evra, a dodatno, država će prihodovati od kamate po stopi od 2% godišnje koju će NLB imati obavezu da isplati Republici Srbiji, za period od 1. januara 2020. do datuma završetka transakcije. Ugovorom je predviđeno i da se 50% iskazane dobiti za 2019. godinu isplati kao dividenda, na osnovu čega će Republika Srbija prihodovati iznos od oko 31 miliona EUR.\nViše od 75 odsto kompanija u zemlji donelo važnu odluku\n- Zadovoljni smo ponuđenom cenom, koja je među najpovoljnijima u odnosu na uporedive, nedavne i relevantne tranaskcije u regionu. Ova finansijska ponuda prevazilazi i naša očekivanja zasnovana na proceni vrednosti banke, a koju je izradio naš finansijski savetnik Lazard. Ukupne ostvarene prihode po ovoj transakciji država će uložiti na pametan način, i to pre svega u investicioni plan “Srbija 2025”, kao i u vraćanje skupih kredita iz prošlosti. To će dalje doprineti poboljšanju kvaliteta života naših građana i većem privrednom rastu. Dakle, Srbija je postala atraktivna destinacija za investiranje i mi očekujemo još veće stope rasta, kao i dalja povećanja plata i penzija.\n"Poboljšanje kolaboracije i sklapanje partnerstava u regionu će rezultirati..."\nSa druge strane, Komercijalna banka je odlično radila, ali može da radi i mnogo bolje, i verujem da će to biti moguće zahvaljujući novom strateškom partneru. Kada je reč o finansijskim uslugama, gde imate otvoreno tržište, smatramo da privatnik može da bude mnogo bolji vlasnik od države. Reč je o ozbiljnoj banci, koja ima jasnu strategiju i viziju, i koja je jedina regionalna finansijska institucija listirana na Londonskoj berzi. Dakle, vrlo smo zadovoljni procesom koji je bio u potpunosti transparentan i koji je sa velikim uspehom priveden kraju. Nadamo se da će se transakcija uspešno zatvoriti u narednih nekoliko meseci - istakao je ministar Mali.\nEkonomske mere dolaze u pravom trenutku\n- Ova transakcija predstavlja još jednu veoma važnu prekretnicu u razvoju NLB grupe nakon uspešnog završetka procesa privatizacije naše banke u 2019. godini. Jačanje prisustva u Srbiji, našem najvećem i veoma atraktivnom inostranom tržištu, predstavlja naš strateški prioritet. Kao rezultat transakcije, tržišni udeo u ukupnoj aktivi NLB-a u Srbiji povećaće se na preko 12%, čime će NLB postati treća najveća bankarska grupa u zemlji i ispuniti strateški cilj da postane jedna od vodećih banaka na svim tržištima na kojima posluje. Obim poslovanja NLB-a u Srbiji biće daleko najveći unutar grupacije izvan granica Slovenije, što će značajno uticati na našu poziciju regionalne, sistemski važne finansijske institucije. Impresionirani smo kvalitetom i potencijalom Komercijalne banke i njenog brenda, a pohvaljujemo i posvećenost Srbije i zahvaljujemo na transparentnom i profesionalnom postupku. NLB će u potpunosti biti posvećena daljem razvoju banke, koristeći iskustvo stečeno dugogodišnjim prisustvom u regionu, pristup fokusiran na potrebe i korisničko iskustvo klijenata i veliki potencijal koji banka ima na tržištu u Srbiji. Iz ovog, ali i mnogih drugih razloga, veliko nam je zadovoljstvo da poželimo svim akcionarima Komercijalne banke, a pogotovo klijentima i zaposlenima, dobrodošlicu u NLB porodicu – rekao je Brodnjak.\nProces pronalaženja strateškog partnera za Komercijalnu banku započet je javnim pozivom 31. maja 2019. godine, u toku kojeg je investiciona banka Lazard, koja je savetnik Republike Srbije u ovom procesu, kontaktirala 28 renomiranih finansijskih institucija širom sveta, od čega su polovina bile banke, a druga polovina investicioni fondovi. Od tog broja, njih šest je poslalo Pisma o zainteresovanosti, nakon čega su najpre stigle četiri neobavezujuće ponude, a zatim i tri obavezujuće. Nakon sveobuhvatne analize obavezujućih ponuda i preporuka savetnika, izvršeno je njihovo rangiranje. Pregovori sa prvorangiranim ponuđačem, Novom Ljubljanskom bankom, otpočeli su 27. decembra 2019. godine. Po okončanju pregovora, Vlada Republike Srbije je na sednici 20. februara 2020. godine, usvojila Nacrt ugovora o kupoprodaji 83,23% akcija Komercijalne banke.\nPostupak je bio dvostepeni, u potpunosti transparentan, i uz aktivno učešće renomiranog savetnika. Ovaj proces je jedan od reformskih ciljeva u aktuelnom aranžmanu “Instrument za koordinaciju politika” Republike Srbije i Međunarodnog monetarnog fonda (MMF).


NSinfo: Mladi sve više vide budućnost u preduzetništvu - Ne čekajmo prilike, stvorimo ih zajedno\nMladi sve više vide budućnost u preduzetništvu - Ne čekajmo prilike, stvorimo ih zajedno\nAplikacija koja meri nivo alkohola u krvi i suncobrani sa solarnim panelima, samo su neki od rezultata projekta Karavan omladinskog preduzetništva\nkoji je za cilj imao da mlade upozna sa mogućnostima pokretanja sopstvenog posla, a koji je završen večeras predstavljanjem rezultata i aktivnosti.\n- To pokazuje da mladi sve više vide budućnost u preduzetništvu - istakao je Jovanović.\n- RAS će i dalje podržavati sve aktivnosti koje razvijaju preduzetništvo mladih - rekao je on, a kao primer te podrške, naveo Memorandum o saradnji koji je RAS potpisala sa Ministarstvom omladine i sporta u cilju zajedničkih aktivnosti koje će da promovišu omladinsko preduzetništvo.\nProjekat Karavan omladinskog preduzetništva, podsetio je Kemiveš, Evropska komisija (EK) je proglaila najboljim nacionalnim projektom kada je u pitanju omladinsko preduzetništvo.\nKroz film PKS-a "Ne čekajmo prilike, stvorimo ih zajedno", prikazane su priče 10 najuspešnijih mladih preduzetnika.\nMeđu njima, predstavljen je Tim pametne plaže koji su osmislili suncobrane koji na sebi imaju solarne panele, a sve vreme su podešeni tako da senka pada na onog ko ispod njih leži.\nNakon filma, održana je i panel diskusija "Mladi i privreda - realnost i budućnost startapa u Srbiji na kojoj je, između ostalih, učestvovao ispred PKS-a Mihajlo Vesović, rekavši da srpska privreda ima puno strukturalnih problema, ali da je situacija u oblasti IT dobra.\n- Nova digitalna revolucija donosi promenu poslova koji sada postoje, navodi i dosta poslova u proizvodnji će postati suvišno - naveo je Vesović.\n- Zato treba danas da počnemo da školujemo one koji će raditi u digitalnoj revoluciji - poručio je on.\n- Jaka edukacije je ključna za to - zaključio je Vesović.\n- Želimo da probamo da sustignemo sve što smo decenijama gubili, i da preskočimo neke zemlje koje su, možda, sada iljuljkane svojim uspehom - kaže Popović.\n- Vlada sprovodi veliki broj mera, počev od uvođenja informatike kao obaveznog predmeta u osnovne školem ali i agresivno se trudi da što više ljudi studira nauke vezane za IT - istakao je Popović.\nPrema njegovim rečima, to je samo formalni apsekt obrazovanja, a Vlada podrzava i mnoge neformalne, poput ovog projekta.\nProjekat "Karavan omladinskog preduzetništva" sproveli su Privredna komora Srbije, Razvojna agencija Srbije i privredni forum mladih.


Krivokapić: Među ekspertima niko s poslaničkih lista - BIGportal.ba\n4 Novembra, 2020 4 Novembra, 2020 065\nMandatar je ranije poručio da će nova vlada Crne Gore, ako to bude izglasano, imati 12 ministarstava\nMandatar za sastavljanje Vlade Zdravko Krivokapić potvrdio je Danu da među ekspertima u novoj vladi neće biti niko sa poslaničkih lista.\nOn je, kako piše taj list, potvrdno odgovorio na pitanje da li odluka o ministrima ekspertima podrazumijeva da se u kabinetu neće naći nijedan kandidat sa bilo koje poslaničke liste na izborima.\nMandatar je ranije poručio da će nova vlada, ako to bude izglasano, imati 12 ministarstava, te da za njega taj broj ima simboliku 12 apostola, “o kojima nas je stalno podučavao naš mitropolit”.\nNa sastanku lidera vladajuće koalicije sa Krivokapićem prošlog petka načelno je usaglašen koncept ekspertske vlade. Novu vladu u parlamentu podržaće tri koalicije “Za budućnost Crne Gore”, “Mir je naša nacija” i “Crno na bijelo”.\nU Sloveniji svaki treći testirani pozitivan na virus korona


Kurs za zenskog frizera - Beton Hala Beograd\nUkoliko ste frizer ili to želite da postanete, kurs za zenskog firzera pomoći će vam da kvalitetno savladate sve tehnike ovog posla i uz pomoć svojih ideja i kreacija, možete se izdvojiti i postati\nvrhunski frizer u Srbiji a i šire.\nKURS ZA ZENSKOG FRIZERA BEOGRAD\nKurs za zenskog frizera Beograd nudi veliki broj kurseva za zenskog frizera, ali je veoma važno da odabetete onaj pravi. Kurs za frizera danas je jedan od najtraženijih, a moramo priznati da nema ništa lepše nego imati zanat u rukama. Ovo je posao koji možete raditi gotovo svuda širom sveta, a osim kursa, potrebno je da imate želju za učenjem i napredovanjem\nTražeći kvalitetnog frizera koji zaista poznaje ovu delatnost veoma dobro i ne štedi da prenese svoje znanje učenicima, pronašli smo Panjković akademiju koja iza sebe ima niz uspešnih studenata koji su pohađali ovaj kurs i postali samostalni frizeri, i to vrhunski.\nNaišli smo na niz pozitivnih komentara i punu predanost Mikija Panjkovića kada je kurs za frizera u pitanju. U želji da pokaže svoje znanje drugima kako bi postali vrhunski frizeri poput njega, otvorio je akademiju koja je vredna svake pažnje.\nNakon završene akademije, otvara vam se niz mogućnosti u svetu frizera. Upoznaćete druge talentovane ljude spremne da nauče nešto novo i drugačije, kao i da podele svoje ideje i kreacije. Ovo je sjajan posao za kreativce i one koji to žele da budu.\nKurs za ženskog frizera cena može zavisiti od više faktora. U zavisnosti od kursa koji želite da pohađate, od vremena trajanja kursa, materijala sa kojim se radi kao i od cele posvećenosti predavača. Kurs za frizera cena generalno obuhvata kompletnu obuku kako teorijsku, tako i praktičnu,pribor, alat, materijale, kao I veliki broj časova praktične nastave.\nPanjković akadamija u vidu kursa za ženskog firzera obuhvata:\nKurs za ženskog frizera u Panjković akademiji traje od 6 do 12 meseci, za početnike, kao Iusavršavaje za profesionalne frizere u trajanju od 1 do 3 meseca, što vam pruža detaljnu obuku i\nmaksimalnu posvećenost svakom studentu.\nUkoliko ste ipak, rešili da želite da usavršite kurs za muškog frizera, Panjković akademija pružiće vam kompletan program kao i za kurs za ženskog frizera, i to obuhvata:\nKurs za muškog frizera traje od 5 do 12 meseci. Prednost obuke za muškog frizera na Panjković akademiji je opcija ubrzane obuke. Cena obuke za muškog frizera je 200 evra prvih 5 meseci\nna mesečnom nivou. Za polaznike koji nastave kurs muškog frizera cena se smanjuje. Završetkom frizerske akademije dobićete sertifikat koji će vam biti od velike važnosti za budući posao, i imaćete stečeno znanje koje vam je neophodno za dalje poslovanje. Ovo je posao koji vam razvija kreativnost, a ukoliko ste po prirodi kreativna osoba, biti frizer je pravo zadovoljstvo kao i sloboda u idejama, kojima nema kraja.\nBudite drugačiji, izdvojite se na pravi način i postanite važni u svetu frizera.


Ministarstvo ekonomije: Inovacije značajan faktor razvoja preduzeća | Ekonomist\nUvođenjem inovacija, mala i srednja preduzeća su u mogućnosti da mijenjaju svoje proizvode, poslovne procese, organizaciju, marketing, odnosno da poslovanje podižu na viši nivo, kazao je generalni direktor za investicije, razvoj malih i srednjih preduzeća i upravljanje EU fondovima Radosav Babić\nPrezentacija dva programa podrške koje sprovodi Ministarstvo ekonomije i za koja su javni pozivi u toku održana je juče u M:tel Digitalnoj fabrici.\nZainteresovanim predstavnicima preduzeća predstavljeni su Program za unapređenje inovativnosti malih i srednjih preduzeća i Program povećanja regionalne i lokalne konkurentnosti kroz usaglašavanje sa zahtjevima međunarodnih standarda, kao i ostali programi koje Ministarstvo realizuje.\n„Trenutno je aktuelan javni poziv za Program za unapređenje inovativnosti u malim i srednjim preduzećima koji će biti otvoren do 10. maja. Program se odnosi na sufinansiranje korišćenja konsultantskih usluga u realizaciji inovativnih aktivnosti, i to: inovacija proizvoda/usluge, inovacija poslovnog procesa, inovacija u ogranizaciji i inovacija u marketingu“, kazao je Babić.\nOn je podsjetio da je ovogodišnji budžet programa 50.000 eura, a da preduzeća mogu ostvariti finansijsku podršku do 50% opravdanih troškova, odnosno u maksimalnom iznosu do 3,500 € bez PDV-a.\n„Za preduzeća inovacije imaju višestruki značaj: unapređuju produktivnost, pomažu rastu biznisa, ali i smanjuju se troškovi poslovanja kroz unaprijeđenu efikasnosti rada. Ranije sprovedena istraživanja pokazuju da oko 50% preduzeća u Crnoj Gori želi da razvija prodaju i marketing, kao i da smatra da su neophodna unapređenja u ljudskim resursima i IT tehnologijama“, kazao je Babić.\nOn je podsjetio da Ministarstvo ekonomije u kontinuitetu pruža podršku preduzećima za inovativne aktivnosti, kako kroz nefinansijsku podršku kroz program Mentoringa, tako i kroz implementaciju edukativnih aktivnosti u okviru Evropske mreže za preduzetništvo, ali i kroz promotivne i edukativne aktivnosti kroz implementaciju IPA programa.\n„U 2016. i 2017. godini pružena je finansijska podrška za inovativne aktivnosti preduzećima iz prerađivačke industrije, a koja se nastavlja i sada u 2018. godini kroz značajno unaprijeđen program koji se odnosi na sve prioritetne sektore u Crnoj Gori“, kazao je Babić.\nPrepoznajući važnost direktne saradnje i brže komunikacije sa sektorom privrede, kroz unutrašnju reogranizaciju Ministarstvo je formiralo Direktorat za investicije, razvoj malih i srednjih preduzeća i upravljanje EU fondovima.\n„Ovaj Direktorat je usmjeren na pružanje usluga malim i srednjim preduzećima i preduzetnicima, a u njegovoj nadležnosti su aktivnosti usmjerene na praćenje trendova privrednog razvoja, unapređenje poslovnog ambijenta, jačanje konkurentnosti sektora mikro, malih i srednjih preduzeća, koordinaciju programima podsticanja razvoja biznisa koji su u nadležnosti Ministarstva ekonomije i saradnju sa drugim resornim institucijama, uključujući i Investiciono-razvojni fond (IRF)“, kazao je Babić.\nPored navedenog, Direktorat sprovodi i aktivnosti vezane za za IPA fondove, kreiranje i upravljanje investicionim politikama i pružanje podrške domaćim i stranim investitorima.


United Grupa zahteva da institucije istraže „plan eliminacije slobodnih medija” - TeleSrbija\nFoto: PROMO / United Group, N1\nUnited Grupa je u saopštenju, koje je preneo N1, iznela nezadovoljstvo postupcima nadležnih institucija u Srbiji povodom tzv. „plana eliminacije slobodnih medija”, odnosno „gušenje medija N1 i Nova S i uništenje SBB-a”.\nOni podsećaju da su pre mesec dana „novinari N1 otkrili tajna dokumenta Telekoma o planovima za saradnju sa Telenorom” a da „nijedna nadležna institucija u Srbiji nije reagovala i pokrenula istragu”.\n„Namera uništenja konkurenta na tržištu ne zanima tužilaštvo, kod kojeg uopšte nema naznaka da će pokrenuti bilo kakav postupak iz svoje nadležnosti, ispitati obelodanjena dokumenta i pozadinu saradnje Telekoma i Telenora”, navodi se u saopštenju\nUnited Grupa u svom saopštenju više puta izražava nezadovoljstvo sa odsustvom postupka ili istrage nadležnih institucija na temu saradnje Telekoma i Telenora kao i uopšteno o takozvanom „planu eliminacije slobodnih medija”.\nOni dalje kritikuju nastup predsednika Vučića, u kontekstu „odbrane kartela Telekoma i Telenora”, i optužuju generalnog direktora Telekoma Vladimira Lučića da je stavio svoj potpis na „zvanična dokumenta o eliminaciji SBB-a i gušenju medija N1 i Nova S”.\nZa kraj United Grupa podseća da je SBB velika kompanija sa 2700 zaposlenih koja dosta ulaže u infrastrukturu i razvoj u Srbiji, i smatraju da nije u redu da Vlada Srbije plaća za „otvaranje svakog novog radnog mesta” a istovremeno radi na tome da „Telekom […] uništi [SBB]”.\nPodsećamo, povod ove situacije povezan je sa planom Telenora da sarađuje sa Telekomom kod iznajmljivanja GPON optičke infrastrukture i aktivne opreme.


Duh današnje Evropske unije nije, nažalost, duh dobre stare Evrope\nSomenew on Sat Apr 06, 2013 5:49 pm\nJavno obraćanje patrijarha srpskog Irineja i Svetog arhijerejskog sinoda državnom vrhu Srbije povodom kosovske drame\nI mi, kao i čitav srpski narod, znamo i osećamo koliko je vama sada teško, pred kakvim mučnim izborom se nalazite i pod kakvim ste pritiscima i ucenama.\nPodseĆamo vas, međutim, u cilju ohrabrenja i duhovne podrške, da vam nije teže nego što je bilo čestitome Knezu uoči Kosovskog boja, ili kneginji Milici posle boja, ili patrijarsima Pajsiju, Arseniju III Černojeviću i drugima pod osmanskim igom, ili sveštenomučeniku đakonu Avakumu pred ustanak, ili Karađorđu i Milošu tokom oba ustanka, ili kralju i vladi u vreme austrougarskog ultimatuma 1914. godine, ili srpskoj državi u nedavnoj prošlosti, u vreme ultimatuma iz Rambujea.\nDrugim rečima: od Srba se zahteva da se dobrovoljno odreknu teritorije i suvereniteta, čak i tragova svog hiljaduipogodišnjeg života na Kosovu i Metohiji (budući da kosovsko-metohijski Arbanasi i u prisustvu NATO-snag mogu nekažnjeno da skrnave crkve, manastire i groblja i napadaju ljude), a za uzvrat se nudi prazno, neobavezujuće obećanje "svetle evropske budućnosti", odnosno nudi se u praksi jedno veliko ništa, uz ciničnu poruku: držite to čvrsto!\nDuh današnje Evropske unije nije, nažalost, duh dobre stare Evrope. Mi i dalje jesmo za ideju slobodnog duhovnog i ekonomskog objedinjavanja evropskog kontinenta, ali nikako nismo za projekat porobljavanja ili ponižavanja bilo koje evropske države, pa ni naše Srbije.\nceo tekst mozete pogledati ovde:http://www.novosti.rs/vesti/naslovna/politika/aktuelno.289.html:428068-Patrijarh-Nijedna-evropska-drzava-nije-ovako-ponizavana


Penkalo inspirisano lepotom Venere - Lux Life luksuzni portal\nSada, tačno dve stotine godina kasnije, Montegrappa brend predstavio je svoju Venus Milo liniju, naglašavajući eleganciju i lepotu čuvene Afrodite. Neverovatno je koliko precizno tehnike livenja predstavljaju sve njene obline i detalje, na instrument za pisanje koji je kreiran od besprekornih materijala.\nBurence na kom se nalazi njena trodimenzionalna figura kreirana od italijanskog mermera i akrila, deluje ornamentno. Pored toga, penkalo ima vrh od 18-karatnog zlata, koji takođe hvata esenciju legendarne skulpturu, sa personalizovanom i graviranom siluetom boginje.\nOrnamenti su dostupni u zlatnim i bronzanim varijantama, dok je pakovanje predivnog instrumenta za pisanje promišljeno, te akcentuje ambijent lokacije na kojoj se skulptura nalazi – muzeja Luvr. Montegrappa Venus de Milo penkalo ograničenog izdanja košta 2.435 dolara.


Radojičić: Grejna sezona počeće ranije ukoliko temperatura bude ispod propisane\n12:36 >> 14:18\nS padom temperature i dolaskom jeseni, grad Beograd ulazi u period intenzivnih priprema sistema grejanja u prestonici. Grejna sezona počinje 15. oktobra, a završava se 15. aprila – rekao je gradonačelnik Beograda prof. dr Zoran Radojičić.\n– Usvajanjem ovakve odluke formalizovali smo pokretanje ovog velikog sistema izvan grejne sezone, sa ciljem da radijatori budu topli ukoliko i izvan grejne sezone budu niske temperature. Probe, koje podrazumevaju proveru funkcionisanja 14 toplana i 22 kotlarnice, trajaće od 1. do 10. oktobra. Ukoliko se temperatura spusti ispod propisanih vrednosti, grejna sezona će početi ranije – objasnio je gradonačelnik.\nTiršova 2 će biti gotova kada Beograd bude slavio jedan važan jubilej: Gradonačelnik otkrio detalje gradnje dečije bolnice (FOTO)\nPrestonica po sedmi put domaćin konferencije "Srbija postaje zelena": Evo koji je cilj Beograda za ovu godinu\nBeograd grejna sezona radijatori temperatura Zoran Radojičić


11-09-2018 15:05 Ratni izveštaji Sirija / Irak Svet Planeta Video\nMilitanti već snimaju film o hemijskom napadu u gradu DŽisr al-Šugouru u sirijskoj provinciji Idlib, objavio je 11. septembra ruski Centar za pomirenje.\nBeli šlemovi ili "Al Kaidini humanisti" (Foto: Jutjub)\nPrema njegovim rečima, snimci, koji bi trebalo da posluže kao dokaz da je sirijska vlada navodno izvršila napad hemijskim oružjem, treba da budu predati zapadnim medijima do kraja dana.\n- Prema informacijama dobijenim od stanovnika provincije Idlib, militanti sada snimaju scenu napada hemijskim oružjem u gradu DŽisr al-Šugouru, gde snimaju kako ga sirijska vojska koristi protiv civila. Filmske ekipe nekoliko televizijskih kanala na Bliskom istoku stigle su u DŽisr al-Šugour ujutro, kao i regionalne filijale nekih od glavnih američkih televizijskih novinskih mreža - rečeno je u ruskom Centru za pomirenje.\n- U prvom planu su scene koje prikazuju aktiviste “Civilne zaštite” (" Belih šlemova ") koji “pomažu” stanovnicima DŽisr al-Šugoura nakon što je sirijska vojska navodno upotrebila takozvane bombe sa otrovnim supstancama. Prema Centru, militanti su dobili dva kanistera "hemikalije bazirane na hloru", kako bi ih koristili u provokaciji.\n- Svi snimci provokacije u DŽisr al-Šugouru biće dostavljeni u redakcije vodećih svetskih televizijskih kanala, koje će ih emitovati nakon objavljivanja na društvenim medijima.\nKurdi krenuli u žestoku ofanzivu. Više o tome pročitajte OVDE.\nSAD spremaju nove udare na Siriju\nUKRAJINA TVRDI: Tajni susret Putinove 'desne ruke' s liderima DNR i LNR!


SportDC - Vesti - Zimski - Predstavnici ski kluba lica sa invaliditetom u posjeti gradonačelniku Istočnog Sarajeva\nČetvrtak, 20.09.2018 17:35\nPredstavnici ski kluba lica sa invaliditetom u posjeti gradonačelniku Istočnog Sarajeva\nGradonačelnik Istočnog Sarajeva Nenad Vuković razgovarao je danas sa članovima novoosnovanog Ski kluba lica sa invaliditetom „Romanija“ iz Istočnog Sarajeva.\nVuković je istakao da lica sa invaliditetom zaslužuju širu podršku svih slojeva društva, ističući da je zadivljujuća hrabrost i energija ljudi koji, bez obzira na svoje probleme, nastoje da budu aktivni članovi društva i daju doprinos svojoj lokalnoj zajednici.\nNa sastanku je naglašeno da je potrebno osnovati Ski savez osoba sa invaliditetom, radi ostvarivanja prava ovih kategorija stanovništva u oblasti sporta.\nUčesnici sastanka saglasili su se da je neophodno i uključivanje ovih klubova, odnosno, saveza u Paraolimpijski komitet BiH, zbog nastupa naših sportista na međunarodnim takmičenjima, posebno na Paraolimpijskim igrama.\nDogovorene su aktivnosti na obezbjeđenju eventualnih povlastica članovima Ski kluba lica sa invaliditetom „Romanija“, prvenstveno kad je riječ o uvođenju niže cijene ski-pasa na Jahorini, o čemu postoji saglasnost direktora Olimpijskog centra Jahorina.\nMotika: Kup arhiviran, slijedi Zrinjski


Državni sekretar Ivan Karić na Konferenciji o očuvanju i zaštiti sistema za vodosnabdevanje u Nišu | Ministarstvo zaštite životne sredine\nDržavni sekretar Ivan Karić na Konferenciji o očuvanju i zaštiti sistema za vodosnabdevanje u Nišu\nDržavni sekretar Ministarstva zaštite životne sredine Ivan Karić učestvovao je 8. maja 2019. godine u radu Međunarodne konferencije na temu “Očuvanje i zaštita sistema za vodosnabdevanje” koja je održana u okviru dvodnevne međunarodne stručne manifestacije “DANI VODE – NIŠ 2019”, u Nišu. On je tom prilikom istakao da Srbiju čeka veliki posao kada je u pitanju prečišćavanje otpadnih komunalnih i industrijskih voda, zaštita voda i njeno održivo korišćenje kao prirodnog resursa.\nKarić je istakao da je oblast voda među prioritetima Srbije u procesu uspostavljanja evropskih standarda, zbog čega se intenzivno radi na usklađivanju domaće legislative sa legislativom Evropske unije. „Posao koji je pred nama zahteva ozbiljan rad i ulaganje velikih finansijskih sredstava, posebno na nivou lokalnih samouprava“, naglasio je. Kako je procenjeno nakon izrade Specifičnih planova za implementaciju koji su urađeni tokom 2018-2019. godine, za ceo sektor voda neophodno je uložiti oko 6 milijardi evra, a samo za implementaciju Direktive o prečišćavanju komunalnih otpadnih voda potrebno je oko 3,9 milijardi evra investiranja u novu infrastrukturu.\nDržavni sekretar je ukazao da je jedan od prvih prioriteta Ministarstva zaštite životne sredine za naredni period uspostavljanje sistema prečišćavanja voda, jer je to jedan od ključnih faktora unapređenja zaštite životne sredine u celini.\nPored državnog sekretara Karića, u radu ove stručne konferencije učestvovali su predstavnici domaćih i inostranih relevantnih institucija i organizacija, a angažovanjem stručnih udruženja i nacionalnih asocijacija za vode ( Bugarska, Republika Srpska, Severna Makedonija, Crna Gora i dr.) zastupljeno je blizu 10 država iz regiona Jugoistočne Evrope.\nManifestaciju „DANI VODE- NIŠ 2019“ organizovala je treću godinu za redom Asocijacija za zaštitu i očuvanje voda Južne Srbije, u saradnji sa kompanijom Medivest KT doo.\nMinistar otpad Studija o proceni uticaja rešenje obaveštenja reciklaža Trivan Drina klimatske promene EU tretman otpada procena uticaja studija životna sredina zahtevi


Domaći kolačići koji pročišćavaju organizam - Pametnica.rs\nDomaći kolačići koji pročišćavaju organizam\nKolačići su bez šećera i masti, a za spremanje nije potrebno nikakvo posebno umeće! Ovaj dezert zadovoljiće vaše dnevne potrebe za unosom biljnih vlakana (dnevna doza potrebna čoveku je oko 30 grama biljnih vlakana). Biljna vlakna apsorbuju vodu i otklanjaju čvrste otpadne materije iz creva, nastale u procesu varenja. Nerastvorljiva biljna vlakna sadržana u ovsenim pahuljicama bubre te postaju nekoliko puta teža. To doprinosi povećanju crevnog sadržaja i boljem pražnjenju creva. Ova vrsta vlakna u narodu je poznata kao “piling za creva”. Za pripremu ovog preukusnog, a zdravog dezerta potrebno je manje od 15 minuta!\n– 1 šolja iseckanih badema\n– 1/2 šolje suvog grožđa ili brusnica\nDodaci po želji: semenke, orašasti plodovi, komadići crne čokolade, rendana šargarepa, kruška…\nzdravlje mrsavljenje gojaznost kulinarstvo recepti dezert užina


KO SDA: Ostavka ministrice Bogunić potvrđuje Konakovićevo nasilje nad zakonom - GlobalCir\n“Ostavka ministrice za obrazovanje, nauku i mlade KS Zinete Bogunić, praćeno jasnim obrazloženjem, dokazuje da unutar aktuelne Vlade KS ne postoje uslovi za zakonit i savjestan rad. Svima je jasno, nakon ostavke ministrice Bogunić, da je ovakav razvoj događaj posljedica beskrupuloznog pokušaja Elmedina Konakovića da, protivno zakonu, ostvari punu političku kontrolu nad svim sektorima u KS, uključujući i visokoobrazovne institucije”, navode iz SDA.\n“Njenim odlaskom, Fortina Vlada KS gubi jedinog ozbiljnog ministra u svome sastavu, a preostali dio Vlade KS je sveden na skupinu amatera, koja će provoditi nezakonite naloge Elmedina Konakovića i dijeliti budžetski novac njegovim stranačkim i ‘poslovnim’ partnerima, kao što je potvrdila i posljednja afera u Turističkoj zajednici. Niz afera sa pronevjerom budžetskog novca, te Konakovićevo nasilje nad zakonima, ukazuje da je Fortina vlada krenula u vlastito samouništenje, jer Vlada KS koja je u ovako kratkom roku prekršila ovoliko zakona i proizvela čitav niz afera ne može tražiti dodatno povjerenje”, stoji u reakciji iz KO SDA Sarajevo.\nZineta Bogunić podnijela je ostavku na funkciju ministrice za obrazovanje, nauku i mlade Kantona Sarajevo, a u obrazloženju je kao razlog navela “nemogućnost da dužnost obavlja savjesno”.\nKONAČNI SMIRAJ ZA UBIJENE I NJIHOVE PORODICE! Klanjana dženaza za 86 žrtava srpskih zločina iz Prijedora i Kotor Varoši


DECA IZ GRAČANICE NA GOČU · Kraljevo.online\nNASLOVNA DRUŠTVO DECA IZ GRAČANICE NA GOČU\nPobednici manifestacije “Savin đak” učenici osnovnih i srednjih škola iz Gračanice nagrađeni zimovanjem na Goču\nZimovanje deci sa Kosova i Metohije obezbedili Grad Kraljevo, Opština Gračanica, Kancelarija za Kosovo i Metohiju i Dečije odmaralište “Goč”.\nTridesetoro osnovaca od V do VIII razreda i srednjškolaca iz Gračanice doputovalo je 3. marta na planinu Goč i smestilo se u istoimenom Dečjem odmaralištu. Mališane, koji će na planini boraviti do 6. marta, dočekali su i pozdravili gradonačelnik Kraljeva dr Predrag Terzić, pomoćnik direktora Kancelarije za Kosovo i Metohiju Petar Petković, kao i predsednik Opštine Gračanica Srđan Popović sa savetnikom Srđanom Pantićem.\nGradonačelnik Kraljeva je obećao da će Kraljevo nastaviti saradnju sa Gračanicom i sa Kancelarijom za Kosovo i Metohiju, kako bi se poseta dece iz Gračanice Dečjem odmaralištu „Goč“ ili nekom drugom mestu na teritoriji grada Kraljeva realizovala svake godine. „Kada vidite lica ove dece, shvatite da, ne da smo uradili dobru stvar, već da smo uradili nešto najbolje za ove dečake i devojčice koji žive okruženi Albancima koji nisu prijateljski nastrojeni prema Srbima. Mi moramo pronaći način da ovoj deci, koja su odlični đaci, koja se trude da ostanu i opstanu sa svojim roditeljima na Kosovu, pomognemo i da makar na nekoliko dana posete gradove u unutrašnjosti Srbije. Nadam se da će se i drugi gradovi i opštine sa teritorije Centralne Srbije odlučiti da u saradnji sa Kancelarijom za Kosovo i Metohiju ugoste decu iz drugih sredina sa područja Kosova i Metohije jer to mora da postane naša dužnost. Naša je dužnost da brinemo o južnoj srpskoj pokrajini, da brinemo o ljudima koji tamo žive, da nastavimo saradnju. Mislim da svi zajedno to treba da razumemo jer mi smo jedan narod“, poručio je dr Predrag Terzić, gradonačelnik Kraljeva.\nPredsednik Opštine Gračanica Srđan Popović je naveo da deca žive u veoma specifičnim uslovima na području Kosova i Metohije i da im ovakvi događaji i te kako znače. Kako je naveo, Gračanica ima saradnju i sa drugim gradovima, ali će se truditi da ova sa Kraljevom postane tradicija. Takođe je istakao veliku podršku Kancelarije za Kosovo i Metohiju, koja je stalno sa njima na terenu. „Ova deca su naši najbolji učenici osnovnih i srednjih škola na području opštine Gračanica, pobednici manifestacije „Savin đak“, koju organizujemo od ove godine. Pored poklona koje je Opština uspela da obezbedi da ih podstiče da i dalje budu najbolji, Kraljevo je izašlo u susret i omogućilo jedan lep odmor, koji će njima zasigurno značiti“, rekao je Popović.\nPomoćnik direktora Kancelarije za Kosovo i Metohiju Petar Petković je zahvalio gradu Kraljevu i gradonačelniku Terziću i predsedniku Popoviću iz Opštine Gračanica, što su osmislili ovu divnu akciju, što su decu sa Kosova i Metohije doveli na Goč, da vide prirodne lepote u Centralnoj Srbiji i da bar za trenutak probaju da oboje svetlim i lepšim bojama njihovu sumornu realnost.„Srpska deca na Kosovu i Metohiji postaju zrela i pre nego što odrastu. Njihove želje su drugačije od želja njihovih vršnjaka u Centralnoj Srbiji.